c: text/html

text:
Archivo di November, 2009
ORANJESTAD(AAN): Mas nos pensa riba e carta di e abogadonan di Marisol, mas nos ta kere cu Marisol lo haci Aruba un fabor grandi door di hiba DIARIO dilanti di Huez. Pa bienestar di nos Estado di Derecho, un caso caminda tur e actonan coruptivo di Marisol lo worde trata te den profundidad lo aclaria hopi. Ni cuanto DIARIO a bin cu pruebanan di e corupcion di Marisol, Ministerio Publico a bira cara y a haci nada. LandsRecherche a lanta e impresion total cu nan interes ta pa tene e criminalnan di MEP for di prison y trata di tur manera cera e politiconan cu ta contra di MEP.
Ministerio Publico a comete blunder grandi
Aunke tin prueba cu tur e motornan di boto ta horta di Merca!
ORANJESTAD(AAN): Hopi hende a keda asombra di tende cu e trio cu tabata deteni den e caso di ladronicia di motor di boto na Merca a sali liber diabierna ultimo. Polis a detene 6 hende pero a laga 3 bay na un principio caba. E demas detenidonan tur a sali liber diabierna atardi. E caso riba su mes ta basa riba un tip cu a drenta for di Merca, di motornan di boto horta cu ta drentando Aruba pa loco.
ORANJESTAD (AAN): Diasabra mainta Minister di Finanza y Utilidad, Ing. Mike de Meza a efectua e apertura oficial di Starbucks den Renaissance Marketplace. Esaki e bira e di 3 Starbucks den Caribe, separa di Bahamas y Puerto Rico, pero e ta e prome Starbucks den e region aki. Aki por mira por mira momento cu Paul Gielen, Gerente General di Renaissance Resort hunto cu Vice Presidente di Starbucks, esta Mike Schieffer, firmando hunto e prome mug di Starbucks Aruba pa Minister Ing. Mike de Meza.
ORANJESTAD (AAN): Pa bo haya un weso den bo hamburger, y un rato despues haya un musca den bo batata… ta nada agradable. Lo peor ta cu esnan trahando na e restaurant despues no kier ni mustra compasion. Diasabra anochi laat, dos persona hoben local a bay coma na un Fastfood Restaurant na Playa, y a bay come den e comedor. Diripiente uno di nan a haya un weso chikito den e hamburger, y el a bay avisa e trahador cu a bende e cuminda, alerta nan di loke a worde haya den e cuminda cu nan ta bende cliente.
ORANJESTAD.(AAN): — Pasa di 4 or di marduga a drenta informe na central di polis cu den Pastor Hendrik a caba di tuma lugar un desgracia serio. Dos auto a dal den otro y tin tres persona herida cual uno lo ta grave y e mester di asistencia medico rapido. Probablemente e choke formal cu a caba di tuma lugar segun informe polis lo por tin di haber cu preferencia no duna, velocidad y alcohol. Un di e autonan envolvi ta un Suzuki color preto A.29551.
ORANJESTAD (AAN): Irfan Alam ta un hoben yiu di mama Arubiano. E ta naci na Hulanda pero for di algun aña e ta siguiendo e trayecto di Mike Eman. Na mas cu un occasion ora cu e bin Aruba e ta bay bishita e lider di partido AVP. E hoben aki tabata considera Mike Eman como un burgemeester y asina e tabata yame tambe. Awor cu Mike Eman a haci su prome bishita oficial na Hulanda como Prome Minister di pais Aruba e hoben a busca su drechi.
ORANJESTAD.(AAN): — Manera ta conoci ministerio publico a laga publica informe cu esnan cu tin arma di candela por entrega esaki sin cu lo ta bay wordo persigui. E oportunidad a presenta pa esnan cu tin den nan poder arma di candela pura y entrega esaki mas rapido posible pa asina evita problema serio cu husticia ora cu razianan bay inicia net despues cu e termino yega.
Pero ainda tin persona (nan) ta risca pa cana cu arma di candela sin cu ta ril ni pa dispara publicamente.
ORANJESTAD (AAN)— Bun Bu Itchi/ Kendo Aruba a tene dos actividad durante weekend ultimo cual tambe ta marca e final di nan programa di actividadnan pa loke tabata aña 2009. E prome actividad cu nan a tene durante weekend tabata un seminario cual tabata algo cu e miembronan a sa di probecha masha hopi mes y e di dos actividad tabata un campeonato den cuadro di Olimpiada di ASU, ambos actividad a tuma lugar den Gymzaal di Julianaschool.
Segun enfermero di ambulance Rudgeri de Kort:
ORANJESTAD (AAN): Cu e cantidad di accidentenan di trafico ta alarmante pa un isla chikito manera Aruba, ta un simpel realidad.” Segun enfermero di ambulance, Rudgeri de Kort. “Regularmente tin momentonan cu nos servicionan di emergencia ta ocupa cu tres, cuater, te hasta cinco accidente pareeuw ariba e isla, sabiendo cu nos ta biba solamente cu 100.000 hende, lokual ta comparabel cu un pueblo chikito den cualkier pais bisinja.” Den hopi accidente, lesionan serio por worde evita door di tuma precaushonan relativamente simpel.
El a haya castigo di 15 luna
ORANJESTAD(AAN): Recientemente Joan F.M.D di Republica Dominicana a presenta dilanti di huez, debi na e hecho cu el a wordo acusa di a hasi uso di paspoort falso y carchi di identidad falso, como tambe posesion di documento falso di declaracion di bon conducta y un ‘uitreksel di bevolking’, falso. El a wordo acusa tambe di exportacion di droga, como cu el a guli bolita.
Huez a trece dilanti cu e homber a wordo deteni na aeropuerto, pasobra su paspoort lo ta falso.
E paspoort berdad tabata falso.
ORANJESTAD (AAN)— Pa medio di e comunicado aki, Aruba Softball Bond kier a invita tur team cu a participa na e campeonato Fast Pitch ASB 2008 / 2009, pa asisti na un reunion informativo, e reunion aki lo bai tuma lugar ariba Diamars 1 di December proximo na Marlboro Ball park (Sala di reunion grandi) cuminsando pa 7:30 p.m. E agenda di e reunion aki lo bai ta como lo siguiente: Lista di presencia, Participacionnan, Play off/Final, Turno Liber y Clausura.
ORANJESTAD (AAN): Durante un entrevista cu Monsenor Luis Secco el a duna di conoce cu durante 2008, den cuadro di 50 aniversario di Obispado y di e Diocesis, a pone un conferencia grandi cu participacion di tur seis isla. E mes a bishita e seis islanan cu un pre-conferencia cu a dura dos of tres dia den cada isla. For di eynan a sali un documento cu yama “Mision 2009-2011”, a indica.
ORANJESTAD (AAN): E abogadonan di Marisol Lopez Tromp a manda DIARIO un carta cu e peticion pa e Matutino di Aruba rectifica y declara cu Marisol no ta corupto y no ta ladron.
Kizas e abogadonan tin razon pasobra den e articulonan cu nan ta cita DIARIO ta yama Marisol corupto y esaki por ta no ta un bon descripcion di e barbaridadnan cu Marisol a comete! Por ta cu Marisol ta exigi pa nos dune mas honor y no yama loke el a haci ‘corupcion’ so pasobra e berdad ta cu loke el a haci no ta un corupcion di tur dia!

robotstxt: allowed

filter: keep


text:
Lokal
Notisia Nobo:
- Kòrsou ta golia India i empate di ku doñonan di kas den Mudial di Futsal U-20 »
- BEVEKO: The Bulldogs a keda na di 3 luga, Sta. Maria na di 4 i Sta Rosa a keda’fo »
- Balentina Baseball Camp 2014 un biaha mas un éksito »
- Eksitoso di 5 torneo ranking hubenil »
- Eksitoso kompetensia di Curaçao Open 2014 »
- Extreme Power Competition 2 »
- Nominadonan pa deportista di luna Sèptèmber 2014 »
- UTS Kampion den 2 torneo di dominó »
- Edgar Gasianni ta sòru pa UNDEBA bai kas ku 3 punto »
- Edukashon basiko. »
- Breaking news: Trahadónan di kontratista na BOO a drenta akshon i nan a bai Post 5 na Refineria Isla. Nan ta malkontentu ku ainda nan no a hanja pago di e lumpsum di 1600 florin ku ta pendiente. Tin chèns ku trahadonan di kontra...
- WILLEMSTAD / AMSTERDAM.- E komishon Cohen ku a keda enkargá pa investigá e fiesta ku a kousa desaster den suidat di Haren lo presentá su rapòrt dia 8 di mart próksimo. E komishon a tuma alrededor di 5 luna pa por a hasi e...
- WILLEMSTAD.- Parlamentario Melvin Cijntje ta kontra di konstrukshon di hòspital na otrobanda pa vários motibu. Asuntu ku ta sera hòspital ku èrko no ta algu posibel ya ku bo tin di aber ku filter kual ta yena ku shushi di kons...
- WILLEMSTAD.- I e diskushonnan riba hospital nobo a sigui. E biaha aki den Staten gerensia i direktiva di Hospital St. Elisabeth a duna un presentashon na staten den un reunion di Komishon Sentral. Tabata e propio gerensia i direkt...
- Willemstad – Djaweps dia 21 di febrüari próksimo tur ku ta interesá por kompetí riba tereno di ortografia di papiamentu. Fundashon pa Planifikashon di Idioma, FPI, huntu ku Fakultat General di Universidat di Kòrsou ta o...
- WILLEMSTAD.- Djasabra, 16 di febrüari último, algun empleado di e ministerio di Maneho di Gobernashon, Planifikashon i Servisio Públiko a sali pa Hulanda ku e meta pa haña mas entrenamentu moderno den área di Publieke dien...
- WILLEMSTAD.- Pa polis por hasi un investigashon di un hecho kastigabel ku a tuma lugá, e mester a konstatá un hecho kastigabel òf e mester a haña un denunsia (aangifte) òf un keho (klacht) di e víktima òf interesado. Tur v...
- WILLEMSTAD – E klinika Jellink Retreat a sera su portanan sin ku ningun hende tabata sa. Seramentu di porta di e klinika aki tin di aber ku e echo ku kompanianan di seguro Hulandes no ta kubrí e gastunan aki mas pues manera kra...
- WILLEMSTAD .- Inspekshon di salubridat ta bai investigá si a duna kuido di forma adekua den prizon na e dama ku a fayesé djabièrnè ultimo, esaki ta segun un fuenta a indiká na Notisia 360. Jan Huurman kende ta e perosna enkar...
Blue Factor B.V. A Tuma Nota Di Informashon Ku A Sali Tokante Di Factoring Di Debe Di Aqualectra Na Curoil Den Algun Medio Di Komunikashon
- WILLEMSTAD -- Factoring ta un negoshi konosi pa hopi afia na paisnan manera Merka i Hulanda, komo un forma di finansiamentu di un empresa, kaminda un kompania di factoring ta tuma un debe di un debedor na un kliente (e kreditor). ...


text:
WILLEMSTAD – E kampionato di softball di The Champions Softball League/LUT a kontinuá den full swing djabièrnè i djasabra ku wega nan tantu di Liga komo komersial na parke di Post 6 .
Resultadonan Liga Femenino :
Den un tremendo enkuentro I un bon wega bringa pa ámbos banda e ekipo di Destinations ta laga e ekipo di The Champions den tereno ku skor di 7-6.
Pa Destinations 7 kareda, 9 hit, 3 eror. Picher ganadó Mildred Berrenstein . Miho na bate Monique Pieters di 3-2. The Champions 6 kareda, 9 hit, 4 eror. Picher pèrdèdó Jereline Joubert. Na bate Ximena Balochi, Desiree Servania I Miosotis Yearwood tur di 3-2.
Den un otro enkuentro bon bringa e ekipo di Mi Deseo ta gana di e ekipo di Unidos ku skor di 3-0. Pa Mi Deseo 3 kareda, 8 hit, 1 eror. Picher ganadó, Marelva Puriel. Miho na bate Jackeline Sophia I Geraldine Isabella ambos di 2-2. Pa Unidos 0 kareda, 6 hit, 2 eror. Picher pèrdèdó Shanela Losiabaar. Na bate Morela Osepa di 2-2.
Resultadonan Liga Maskulino : E lucha ta sigui den e parti di Liga Maskulino den fin di siman.
Forsa 12 – Isla Rangers 2
Pa Forsa 12 kareda, 13 hit, 1 eror. Neldrick Lourens a gana. Na bate Rigobert Cijntje, Mayron Isenia i Sharlon Manuel tur di 3-2. Pa Isla Rangers 2 kareda, 5 hit, 3 eror. Picher pèrdèdó Raily Cordilia. Na bate Henki Pinedo I Richel Ancela kada un di 3-2.
Pepina 14 – Forsa 12
Pa Pepina 14 kareda, 14 hit, 5 eror. Carlos Leito a gana. Na bate Bertison Ignatia di 4-4. Pa Isla Rangers 12 kareda, 13 hit, 3 eror. Picher pèrdèdó Shurandy de Lima. Na bate Germain Genaro I Shahairy Ustatia di 4-3.
Komersial Femenino:
Den un enkuentro hopi perta y bon lucha pa ambos ekipo, e ekipo di UOC a sabi di gana di e ekipo di ADC kibrando asina nan invikto ku skor di 4-3.
Pa UOC 4 kareda, 7 hit, 2 error. Picher ganadó pa UOC, Signetty Meyer. Na bate Stephany Elsbeth di 2-2. Pa ADC 3 kareda, 5 hit, 1 error. Picher pèrdèdó Jasmine Marcano. Na bate Celeste Francisca di 3-2.
Den un otro tremendo enkuentro e ekipo di UAC a sabi di gana di e ekipo di Refineria Isla ku skor di 3-2. Pa UAC 3 kareda, 7 hit, 4 error. Picher ganadó pa UAC, Wendeline Lindenberg. Na bate Melissa Rosalina di 2-2. Pa Refineria Isla 2 kareda, 5 hit, 5 error. Picher pèrdèdó Shirley Bentura. Na bate Sherelyne Martina I Rishene Diaoen ambos di 2-1.
E ekipo di GBST ta gana di e ekipo di Refineria Isla ku skor di 10-5. Pa GBST 10 kareda, 16 hit, 2 eror. Picher ganadó, Miosotis Pereira. Na bate Miosotis Pereira mes di 3-3. Pa Refineria Isla 5 kareda, 7 hit, 0 eror. Picher pèrdèdó Marilli Sille. Na bate Miriela Carlo di 1-1.


text:
WILLEMSTAD – Djasabra, 31 di mei, Kòrsou a presensiá koronashon di Gayle Sulvaran komo Miss Curaçao World 2014. E korona a keda entregá dor di Minister di Asuntunan Ekonómiko i
Artíkulo di Farandula 360
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »
WILLEMSTAD – E ‘gimmick’ di djasabra último organisá pa Euphoria Management relashoná ku e konsierto di Prince Royce pa dia 14 di yüni próksimo a resultá un éksito kompletu. Benta
WILLEMSTAD - Den e fin di siman ku ta tras di lomba, Claudius Philips a kaba di pone e toke final na un piesa nobo, ku tei kuminsá zona na emisoranan
WILLEMSTAD – Kon bon biní bo ta ora bo tin binti aña bibá na Hulanda? Collin Edson a sali Kòrsou,
WILLEMSTAD - Miss Universe 2013, Maria Gabriela Isler, ta na Kòrsou. El a yega Kòrsou ayera tra’i mèrdia, unda el a
WILLEMSTAD – Tal manera ku a keda anunsiá durante di e konferensha di prensa djamars pasá, e djasabra aki ta
WILLEMSTAD – Manera anunsiá anteriormente, Miss Universe, Gabriela Isler lo yega Kòrsou awe djabièrnè pa 2or di atardi. Na su
WILLEMSTAD – Ayera tabatin e promé Luna Blou i La Tentashon Award 2014. Riba e anochi aki a hasi rekonosementu
WILLEMSTAD – E Komishon ku ta organisá Un Kanto pa Kòrsou 2014 ta anunsiá ku entrante awe djaweps 8 di


text:
NEW YORK/Merka – Edward Snowden a bisa ku e tabata mas ku un Hacker òf atministradó di sistema. E tabata hasi muchu mas ku Obama su gobièrnu i medionan merikano
Tag "snowden"
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »
- All Star League ku Homerun Derby i All Star Game »
Washington – Despues di investigashonnan ku ketu bai ta andando a bin sali na kla ku e hòmber responsabel pa plama informashon sekreto di Merka Mas o ménos 25 trahadó
MOSKOU – E tata di e hòmber kulpa pa a saka informashonnan konfidente di Merka Edward Snowden a yega Rusia ayera. E tata ta spera di por topa ku su
WASHINGTON – Presidente Obama ta pidi mas klaridat tokante Snowden. E presidente a bida gobièrnu na Rusia mas klaridat tokante
MOSKU – Edward Snowden a risibí su dokumento nan ofisial kaminda ta outoris’é di drenta Rusia ofisialmente. Den e próksimo
LOS ANGELES – Servisio sekreto Merikano a duna di konosé ku nan lo tuma tur medida nesesario pa impedí ku
MOSKU – Edward Snowden despues di hopi rumor unda e lo pidi asilo alfin a pidi un asilo temporal na
MOSCOW – E web-site Wikileaks a publiká e lista di pais nan kaminda Edward Snowden a pidi asilo polítiko. For
MOSCOW – Edward Snowden a deklará djamars último, ku el a tuma tur e prekoushon nan nesesario i ku el


text:
Country:
Event Date(s):
Venue:
The Tumba Season will start on Sunday January 26, 2014, with the registration of the participants in the Tumba Festival 2014 -It is going to be a party as always!
Inskripshon Pa Festival Di Tumba 2014
Djadumingu awor dia 26 di yanüari 2014, lo ta e gran dia , kaminda lo tin inskripshon pa loke ta trata Festival di Tumba 2014. E aktividat ta kuminsá pa 2 or di mèrdia, na momentu ku e seremonianan ofisial tuma lugá i lo sera pa eksaktamente 6 or di atardi. Pincho i su Grupo lo tei den tempran pa toka algun di su hitnan di tambú. Tuma nota di e programa athunto.
Mester Tene Kuenta
Direktiva di AMAK ta pidi tur kompositor, kantante i areglista ku ta bin inskribí djadumingu awor, pa tene kuenta ku mester firma e dokumento, despues ku nan indiká kon yama nan kansion, ken ta e kompositor o kompositornan, ken ta e areglista i kua agrupashon musikal ta akompañanan. Kòrda ku entrega di letra por tuma lugá mandando esaki via e-mail na festivalditumba2014@gmail.com o por entrega esaki mediante di un memory-stick o cd den words.
Ofisina Ta Habri Djaluna 27 Di Yanuari
Entrante djaluna awor dia 27 di yanüari 2014, ofisina pa atendé ku karnèt i tur otro kos ku ta regarda Festival di Tumba 2014 ta habri for di 10 or di mainta te ku 6 or di atardi, miembronan por pasa i atendé nan asuntu. Kòrda ku tur hende ku ta partisipá den un agrupashon musikal su nòmber mester aparesé riba e formulario ku e lidernan di banda mester firma.


text:
Gobierno a laga cera Sint Maartenstraat na San Nicolas, pasobra lo kier haci e caminda un caminda di un direccion so. Ademas kier construi un rotonde.
Pero habitantenan den vecindario ta sumamente indigna. Na prome luga, cu ta bin cera e caya, anto pa colmo pa haci’e un caya di un solo direccion. Habitantenan a mira cuanto desaster e gabinete di Mike Eman a haci den Playa cu ceramento di tantisimo caminda, cu bo no por yega ningun caminda drechi.
Ademas, tur e proyectonan ta sufri atraso, dunando masha hopi molester mes. Ningun di e proyectonan di Mike Eman su gabinete, nan por termina.
“Habitantenan a laga sa di no ta interesa mes den e rotonde, esey lo no tin beneficio pa nan mes. Nan a tuma contacto cu nos di MEP, y nos a duna oido na nan peticion. Nos lo trece esaki tambe bou atencion di Gobierno durante tratamento di presupuesto di DOW mañan den Parlamento”, segun lider di MEP, Evelyn Wever-Croes.
Mas bien habitantenan ta mira esaki como un acto di desesperacion di e gobierno aki cu no a haci net net nada pa San Nicolas, y p’esey awor kier core haci algo, pa un biaha mas tuma e pueblo di San Nicolas haci.
Unico cos cu e pueblo San Nicolas a haya ta e Caribbean festival, pero esey no ta trece cos bon pa e pueblo di San Nicolas. unico hende cu realmente ta beneficia di esey ta e coordinador di Gobierno cu ta gana hopi placa cu e proyecto. Awor kier bin cu e rotonde.
Habitantenan ta prefera si inverti den drecha e vloer di e veld di basket, pasobra esey si ta beneficia e muchanan. Pero ya cu e veld di basket ta un proyecto di MEP p’esey AVP no kier inverti den dje.
Habitantenan ta planeando un accion di firma pa protesta contra e proyecto aki, cu lo causa nan masha hopi molester mes.


text:
WILLEMSTAD – Minister di Salubridat, Bernard ‘Ben’ Whiteman, ta alertá konsumidó pa no kome karni di kabritu ku no ta di kùr ya ku esaki lo por ta kontaminá ku parasit. “Ta importante pa hendenan no kumpra karni di bestia matá den mondi pasobra einan no tin e kòntròl, anto e ora ei bo ta eksponé bo mes na tur klase di rísiko”.
Pa esnan ku ta kumpra kabritu hinté sea pa uso personal òf pa rebendé mester sigurá nan mes ku e bestia tin un stèmpel di kùr riba dje. Mester sòru pa karni di bestia ku ta wòrdu matá den mondi no bini riba merkado ya ku esaki por ta kontaminá ku parasit.
Pa loke ta trata supermerkadonan i tokonan ku ta bende karni na pida kaminda no por wak e stèmpel riba dje, minister Whiteman a informá ku a intensivá e akshonnan di kòntròlnan kaminda ta laga hasi kòntròl riba e orígen di e karni.
Riba nivel atministrativo tambe a tuma sierto medida. Na e servisio veterinario di Parera i Barber ta bai introdusí un sistema kaminda ta registrá tur esnan ku ta trese bestia pa mata. E registro aki ta enserá ku e persona ku trese un bestia mester identifiká su mes obligatoriamente. Ku e registro aki por haña sa ta ken a bende karni ku supermerkado i tokonan.


text:
Ampliando nan tononan di tiña
Diadomingo for di 9or di mainta pa 5’or di atardi un grupo selecta consistiendo di 25 estilista, a bini hunto na Surfside Marina pa e 2 dia di seminario “In the Trends” organisa pa Medicosmetics Aruba N.V.
E estilistanan a haya un sesion intensivo y profesional di e expertonan di e producto Matrix y tur loke ta e ultimo desaroyonan den tiña di cabey. Raul Rodriquez, Javier Colon y Jorge Montes a splica ampliamente di e cobertura y tecnica pa cana y con y kico tur mester tene cuenta cu ne, dependiendo cuanto porcentahe bo kier cubri e cabey blanco.
Matrix tin un palet basta amplio y awo e ta expande esaki, biniendo cu mas color pero tambe presentando e coleccion special cu ta netamente diseña pa duna cubri extra e cabeynan blanco y ta cubri mas di 75% di e cabeynan blanco y no ta contene amonia.
E estilistanan a disfruta y experiencia e productonan, mediante un mannequin. E parti aki sigur a causa un bon impacto cerca e estilistanan, ya cu nan mira en realidad con e producto ta funciona den diferente tono y tipo di cabey. Ta importante pa e clientenan ta consciente cu cada uno ta diferente y cu cada cliente mester haci un consulta y analisis prome, pa nan por sa kico ta bay miho cu nan.
Na final di dia, e estilistanan a bay satisfecho y contento, ya cu e productonan di Matrix realmente ta uno cu no solamente ta adecuado pa nos damanan, sino tambe pa nos cabayeronan, unda cu tin 2 tono cu ta ideal pa nan uza y cu ta lag’e keda cu un look masha natural.
Pues si abo ta buscando e ultimo tendencia y tecnica den cubri bo cabeynan blanco of djis kier purba un producto di calidad pa bo cabey, MATRIX tin loke bo ta buscando y bo lo keda encanta cu e resultado final.
MATRIX ta presenta un sesion di cobertura y tecnica di cabey blanco
Ampliando nan tononan di tiña


text:
WILLEMSTAD - Habitante di bario, empresario i organisashonnan di Otrobanda a bini huntu pa papia tokante pobresa na Kòrsou. E lunanan binidero bou di guia di guianan lokal lo tene e tipo di seshon di diálogo aki den diferente bario na Kòrsou. Lo usa e input di e seshonnan pa traha un plan di desaroyo nashonal.
Esaki ta sosodé bou di guia di e Organisashon di Desaroyo di Nashonnan Uní, UNDP. Nan ta ehekutá e proyekto ‘Kòrsou Kapasitá: inkluí hende i inspirá mente!’ Un di e metanan ta pa duna e habitantenan di bario e abilidatnan mental pa dil ku nan propio problemanan. Diálogo ta forma parti di esaki.
Sigui lesa riba Ret Karibense.


text:
WILLEMSTAD.- E kampionato di sòfbòl Liga 50 dediká na Angel Ramirez tabatin su kontinuashon djasabra pasa na Cirilio Chirino ku kuater partido.
Aki e resultado di Liga 50 pa djasabra 17 mei 2014.
Sluggers ta nòkout Artemisia ku skor di 15 pa 2
Pa Sluggers 15 kareda, 13 hit & 1 eror, picher ganadó Eldred Bakker, mihó bate Ramon Moreta 4-3, Homerun James Jackson (Inside the park). Pa Artemisia 2 kareda, 7 hit & 4 eror, picher pèrdèdó Lesley Martina, mihó bate Royston Privania 3-2
Sharks ta nòkout Los Amigos ku skor di 15 pa 0
Pa Sharks 15 kareda, 13 hit & 2 eror, picher ganadó Richard Albertsz, mihó bate Gilbert Ijziek 3-3 & Clovis Lodewijks 2-2. Pa Los Amigos 0 kareda, 2 hit & 1 eror, picher pèrdèdó Winston Ellis mihó bate Gwendel Clarissa & Wendel Penso 2-1
Flamboyan ta gana Jaws ku skor di 7 pa 6
Pa Flamboyan 7 kareda, 6 hit & 5 eror, picher ganadó Ellison Brunken, mihó bate Edsel Betorina 2-2. Pa Jaws 6 kareda, 5 hit & 6 eror, picher pèrdèdó Hubert Gomez mihó bate Remmick Bernadina 2-2
Marlins ta gana Ban Serio ku skor di 13 pa 4
Pa Marlins 13 kareda, 14 hit & 1 eror, picher ganadó Siegfried Lopez, mihó bate Johnny Martina, Mayron Clara, Sendly Reina & Robert Isaacs 3-2 Homerun Desmond Brathwaite (Inside the park). Pa Ban Serio 4 kareda, 6 hit & 4 eror, picher pèrdèdó Higor Kirchener, mihó bate Marlon Winklaar 2-2


text:
WILLEMSTAD – Djabièrnè awor, 6 di yüni ta inskripshon pa e di 18 RBC Royal Bank Youth Tennis Tournament. Esaki ta e torneo di tènis pa hubentut di mas grandi
WILLEMSTAD – Deportivo360 tabata presente awe djasabra 5 di Oktober na apertura ofisial di OINKI Kids Tennis Tournament 2013 organisá pa Curaçao Sports & Games Foundation i ta keda patrosiná pa Girobank NV. Esaki
WILLEMSTAD – Curaçao Sports & Games Foundation ta mira tras riba otro eksitoso torneo hubenil di tènis hubenil. E di 4 edishon dje kompetensia aki ku tambe a keda patrosiná
WILLEMSTAD – Deportivo360 tabata presente awe djasabra 24 di Ougùstùs na kancha di tènis na Hilton Hotel kaminda WTS (Williams Tennis
WILLEMSTAD – Ta buskando hóbennan ku tin talento pa hunga tènis. Djasabra awó 24 di Ougùstùs WTS (Williams Tennis Service
WILLEMSTAD – PARTISIPASHON: Curaçao Tennis Foundation ta organisa Summer Tennis Camp pa tur mucha di 6 pa 16 anja di
WILLEMSTAD — RBC Royal Bank Youth Tennis Tournament a ranka sali ayera Djabierne 14 di Yuni riba kanchanan di CSC na
WILLEMSTAD — RBC Royal Bank Youth Tennis Tournament ta e torneo di tènis pa hubentut di mas grandi kua partisipante.
WILLEMSTAD – E Yu’i Kòrsou Jean-Julien Rojer i su partner di wega e Pakistani Aisam-Ul-Haq Qureshi a keda eliminá for


text:
WILLEMSTAD – Deportivo360 djasabra 10 di Ougùstùs tabata na vèlt di futbòl na Tera Kòrá kaminda Akademia di beisbòl Bándabou Tigers a organisá un “Try Out di Beisbòl” pa muchanan di bario di Tera Kora I bisindario.
Diegomar Markwell ku ta e embahador tras di e proyekto Akademia di beisbòl Bándabou Tigers huntu ku Thakai Doran, ta hañando sosten di SSK di Ulanda (Spiekermann Sport Kleding) i a duna inisio na un proyekto kaminda ta bai adoptá 30 mucha di Bándabou i duna nan formashon di Beisbòl riba nivel profeshonal.
sr. Alex Spiekermann ku ta e propietario di e kompania SSK na Ulanda ku ta representá e marka SASAKI na Europa ( e kompania di artíkulonan i material pa beisbòl mas grandi na Ulanda ) un par di siman pasa a hasi un donashon grandi di diferente artíkulonan/materialnan di beisbòl na e Akademia Bándabou Tigers.
Awel Deportivo360 mester bisa ku manera por mira riba e foto, sr. Alex Spiekermann a hasi su di dos donashon na Akademia di Beisbòl Bandabou Tigers.
Aktualmente Alex Spiermann ta na Kòrsou i ta gosando di su vakashon serka su mayornan ku ta residía na Kòrsou. Pa basta dia kaba e tabata ansioso ta warda su último pakete di produkto yega asina e por hasi donashon na un área ku pa anos ta bandoná pa aktividatnan deportivo.
For di na momentu ku Diegomar Markwell a kòmbersá ku Alex Spiekermann e la bisa ku sigur e kier kontribuí na desaroyo di e hóbennan di e área aki. Akademia di beisbòl Bándabou Tigers ta gradisi sr. Alex Spiekerman pa e gesto bunita aki paso e artikulonan aki sigur ta nesesario pa desaroya e deporte di beisbòl den e area di Bandabou.
Finalmente Akademia di beisbòl kier gradisí Kuerpo di Douane, señor Wladimir Romer (CaribIntertrans), señor Papito Zielinski, Fundashon Sedreko i Diegomar Markwell kende a hasi e donashon aki por yega Kòrsou. Tur esaki sigur ta un balor agregá pa yuda kontribuí na edukashon di e hóben di Bándabou usando beisbòl komo medio.


text:
WILLEMSTAD – E notisia ku dr. Elis Juliana a bai sosegá awe mardugá a kai duru tur kaminda na Kòrsou i den reino ulandes. Apénas un par di dia despues ku el a haña un doktorado honorífiko di Universidat di Kòrsou, dr. Juliana a bai sosegá. No mas ku djamars den e seremonia di entrega di e doktorado, dr. Juliana a bisa ku e ta sintié masha honrá. “Mar’é mi por bia 10 aña mas pa mi gosa di e mérito aki”, asina Yu di Kòrsou multifasétiko a bisa.
Dr. Juliana a sobresalí riba diferente tereno. E tabata antropólogo, dokumentalista, filósofo, edukadó, poeta, etnomusikólogo, arkeólogo, deklamadó, pintor i skultor. E tabata konosí tambe pa su programanan na radio, inkluyendo Mei Ora Chikí ku Ompi Elis ku tabata tur djasabra mainta na Radio Curom. Dr. Juliana tabata konosí tambe pa su amistat profundo ku pater Paul Brenneker.
Elis Juliana a nase komo ohochi. Su otro ruman tabata yama Gladys.
Wikipedia ta bisa lo siguiente di Elis Juliana su lantamentu komo mucha. “Ohochi di Mayo i Hosé’i Ñaña Elis Juliana (“Elis ku un èl pasobra mama n’ ta’tin sèn pa paga dos èl dia a bai òp mi, haha!”) ta un dje dos ohochinan di su mayornan, Maria Antonia (Mayo) Juliana i Hosé (Hosé’i Ñaña) Alvares. Su pia di ohochi yama Gladys.
Nan a nase 8 di ougùstùs 1927. E famia a biba na Nieuw Nederland 144, den un kaya entre Oranjestraat i Penstraat.Tabatin un ruman mayó i despues tabata sigui Elis i Gladys. Na tur nan tabata dos mucha hòmber i tres mucha muhé. Mayo tabata labadera i Hosé sneiru. Hosé tabata toka fió. Su mama tabata yama Ñaña, djei su nòmber. E kaya den Brievengat Hosé’i Ñaña ta nombrá na tata di Juliana pa su aporte na muzik di Kòrsou. Hosé tabata toka fió den un banda di jazz, pero tabata toka muzik klásiko tambe. E tabata duna lès di fió i tabata komponé wals i mazurka ku tabata hopi popular den e tempu ei.
Elis Juliana ta kasa na 1954 ku Crisma Ursula Deleon, matrimonio ku ta haña 5 yu: Mayra, Elis, Egbert, Magda i Magali Juliana. Den nan por nota talento di famia: Mayra, yùfrou di skol preparatorio, tambe ta konta kuenta ku smak; Egbert ta presentadó na radio i televishon. E ta kanta tambe, meskos ku Magali. E matrimonio ta terminá i na 1971 Juliana ta kasa ku Nilda Jansen. E matrimonio ta haña 1 yu: Korra Juliana. Awor Elis Juliana ta tawela di vários ñetu i e ta biba den un dje dos kasnan ku e mes a traha”.


text:
Lokal
Notisia Nobo:
- Phil Llewellyn sr. selektá komo “2014 Coach of the year All Area Small School” na Merka »
- Richtingaanwijzer – Un aparato sosial. »
- Deliberashon General tokante kalidat di edukashon na Hulanda Karibense. »
- HUNGA TOF. »
- Ebola ta plama entre enfermeranan na hospital na Merka »
- Destrukshon na un kas den área di Mahuma. »
- LÈSNAN NOBO DI BAILE NA SENTRO DI BARIO SOUAX. »
- Despues di kobra 1 bida na St. Maarten Gonzalo ta kombertí den horkan kategoria 4 »
- Karta habri pa Minister Whiteman – Preparashon en konekshon ku ebola. »
- Eksitoso dia ku firmamentu di protokòl entre Minister di Enseñansa, Siensia, Kultura i Deporte Sra Irene Dick i tur Direktiva di Skol na Kòrsou. »
- WILLEMSTAD - Erykah Badu i Gladys Knight, e dos “ Gran Damanan di Soul” lo ta presente na Curaçao North Sea Jazz! Anteriormente nos a konfirmá presensia di Luis Miguel, The Roots, Raphael Saadiq, Los Lobos, Christian McB...
- WILLEMSTAD - Awe alrededor di 14.00’or, polis a detené na Departamento di Atrako e hòmber, R.M.D. nasé na Kòrsou, di 19 aña di edat, komo sospechoso den e kaso di ladronisia ku violensia ku a tuma lugá dia 24 di febrü...
- WILLEMSTAD - Awe mainta Minister Ivan ‘Steven’ Martina enkargá ku Desaroyo Ekonómiko a kuminsá su bishita di trabou na Hulanda ku un bishita di kortesia serka e Presidente di MKB Hans Biesheuvel i e direktor interino asuntu...
- WILLEMSTAD - Fin di siman tra’i lomba Kòrsou a partisipá pa promé biaha na e ‘Food Network South Beach Wine and Food Festival’ ku a tuma lugá na Ocean Drive, Miami Beach, Florida. Kòrsou su shèfnan a representá ...
- WILLEMSTAD – Minister Bernard Whiteman a bishitá ofisina di Salú Hubenil na Soto ku a sera pa motibu di ladronisia. Despues di a tuma nota ku Departamentu Salú Hubenil ((DSH) a haña su mes obligá pa sera su ofisina na Soto ...
- WILLEMSTAD - Despues ku awe durante dia trahadónan di Habaai a pone un reunion bou di ora di trabou, a yega na un solushon pa e trahadónan akí. For di djabièrnè gerensia di Habaai, ku ta kai bou di Fundashon Birgen del Rosari...
- WILLEMSTAD – Direktiva di Fundashon pa Skol Humanista na Papiamentu (F.S.H.P.) a informá awe ku a posponé HAVO na Papiamentu. Den un komunikado e direktiva ta skibi: “Espektativanan tabata haltu ora Minister Jansen na 2011 a...
- WILLEMSTAD – Gilbert Joubert, te resientemente Fiskal Mayó, a keda instalá awe komo Fiskal Sustituto na Parkèt den Promé Instansia Kòrsou. El a huramentá dilanti di Prokurador-General sr. Dick Piar. Parket di Prokurador ge...
- WILLEMSTAD – Por bisa ku kostanan di Kòrsou ta hanchu habrí awor aki si konsiderá ku ketu bai trahadónan lokal di Wardakosta ta den akshon. For di djabièrnè último nan a disidí di bai sede di nan sindikato NAPB reklamand...
- Willemstad – Minister di Salubridat Públiko, Medio Ambiente i Naturalesa dr. Bernard Whiteman djasabra último a inougurá e di dos reunion ku organisashonnan di kuido na WTC. Práktikamente tur organisashon di kuido na Kòrsou...


text:
E TOREN DI VIGILANSIA Sèptèmber 2014
Hende Lo Kaba ku Nos Planeta?
Kon nos por evitá un daño ireparabel?
Hende Lo Kaba ku Nos Planeta?
Beibel a pronostiká ku nos medio ambiente lo sufri daño i kiko lo kous’é.
E Lei Ku Dios A Duna Israel Tabata Hustu?
Kuater prinsipio importante ku a guia e huesnan di Israel.
Un Bida Yen di Satisfakshon den Sirbishi na Dios
65 aña pasá, Peter Carrbello tabatin un eksperensia ku a kambia rumbo di su bida.
E Peshitta Siriako—Un Bista den e Promé Tradukshonnan di Beibel
E Beibel antiguo akí ta mustra ku algun Beibel moderno a inkluí versíkulonan ku no tabata parti di e manuskritonan original.
Pregunta Ku Beibel Ta Kontestá
Nos tin mag di hasi orashon na e angelnan pa pidi nan yuda nos?


text:
WILLEMSTAD – Banko Sentral di Kòrsou i Sint Maarten ke introdusí un ofisina di registro di krédito. Esun ku fia plaka, pero ku no paga esaki bèk na tempu, lo
Tag "Registro di krédito"
- DEKLARASHON DI GOBIÈRNU DI KÒRSOU »
- Playoff Beisbòl AA ta ranka sali dia 16 di ougùstùs próksimo »
- (VIDEO) Eliminatoria Mundial U-20 aki na Kòrsou den Stadion Ergilio Hato »
- Nicolas Maduro: Aruba tin nos diplomátiko sekuestrá »
- Detenshon Jamaloodin prolongá »
- UPDATE – ARMA DI KANDELA »
- Kontinuashon di 3 edishon di Ronde Klip Shootout 2014 i Real Street Legal »
- Minister Ben Whiteman a duna update di hòspital nobo »
- Minister Ben Whiteman tokante kimamentu di sushi na Seru Papaya »
- Polis a tira hòmber den barika »


text:
Esaki a sosode den presencia di Prome Minister Mike Eman, Minister di Infrastructura Sevinger, miembronan di SOGA, directiva di hospital, financiadonan local y otronan envolvi. Minister Visser no por tabata presente pa motibo di tabata den exterior. E prome fase di e proyecto aki ta bay costa e suma di 240 miyon florin y ta wordo financia dor di 12 instituto financiero, 12 local y 5 di exterior. Cu banconan y otro entidadnan financiero ta financia e proyecto aki ta muestra di un confiansa grandi den economia di Aruba.
Prome Minister Eman ta haya importante cu e proyecto grandi aki ta canando bon. Pa Prome Minister Eman ta esencial cu e desaroyonan positivo di Aruba ta cana man den man cu bienestar general di e pueblo di Aruba. Ta p'esey cu e no ta cansa di bisa cu e pueblo di Aruba merece di tin scol, bario y sigur un hospital di cinco strea mescos cu nos tin hotelnan di cinco strea. Un deseo cu semper Eman ta expresa. E proyecto aki ta encera mucho mas cu solamente un hospital mas grandi y mas moderno. E ta encera tambe un miho cuido medico cu loke nos tin awor. Tur empleado di hospital a haya oportunidad pa expresa nan deseo di e hospital cu nan kier. Nan a wordo envolvi durante henter e proceso. Pa motibo cu e ta un proyecto solido, institutonan financiero a duna nan aporte. “Awor nos ta sigui padilanti cu e proyecto bunita aki”, Eman a enfatisa.
SOGA a firma contract cu financiadonan di proyecto dr. Horacio Oduber HospitalGobierno di Aruba
- Wednesday, Jan 30th, 2013 00:17 UTC | Comment Article
ORANJESTAD -- Stichting Onroerend Goed Aruba (SOGA) y AIB a firma contract cu financiadonan di e proyecto ‘ampliacion y renobacion di dr.Horacio Oduber Hospital’.
Esaki a sosode den presencia di Prome Minister Mike Eman, Minister di Infrastructura Sevinger, miembronan di SOGA, directiva di hospital, financiadonan local y otronan envolvi. Minister Visser no por tabata presente pa motibo di tabata den exterior. E prome fase di e proyecto aki ta bay costa e suma di 240 miyon florin y ta wordo financia dor di 12 instituto financiero, 12 local y 5 di exterior. Cu banconan y otro entidadnan financiero ta financia e proyecto aki ta muestra di un confiansa grandi den economia di Aruba.
- Social Limin':
- Comment Article
- ♦
- Rate Article
- ♦
- Social Share Article
- ♦
- eMail Article
LIKE Caribseek News on Facebook to participate to WIN an iPad.
Comment Article: Share Your Thoughts On This Article With Us
Caribseek News Search
Explore Caribseek
Advertisement
Click here to subscribe to Global News Matters.
Caribseek Life
A Couple Of Days In Georgetown
A Hole In One -Teeing Up In The Caribbean
Caribbean Economic Performance Report
“A Cri De Coeur For CARICOM: Lest We Wither On The Vine”
“Ik, Pieter Stuyvesant, .....”
Bahamian Artist -Maxwell Taylor


text:
WILLEMSTAD – Sra Tatiana Saturnino- Felix a konta Notisia 360 un tiki di e promé conga nan traha aki na Kòrsou i e furor ku nan a hasi durante di CNSJF 2013. Durante di e edishon di Curaçao North Sea Jazz Festival ku ta tras di lomba, Tera Percussions a demonstrá un biaha mas ku nada no ta imposibel. E promé conga nan a keda traha na Kòrsou i debutá riba “Etta James Stage” na momento ku perkushonista i ganadó di Grammy Award Pernell Saturnino a presentá ku su grupo! Conga ta e instrumento perkusivo ku mas ta keda usá rònt mundu i awor Kòrsou tambe por ta orguyoso di ta produsí su propio conga nan di kalidat haltu.
Algun luna atras a surgi e idea pa traha e promé conga nan na Kòrsou pa nos perkushonista di fama internashonal por a debutá riba nan durante di su presentashon na CNSJF 2013. Tabata un “challenge” ku Tatiana Saturnino-Felix no a mira imposibel pa logra. Ennia i Curinde NV tambe no a duda ku Tatiana lo por a traha e conga nan i a spònser Tera Percussions pa por a kumpra tur material nesesario pa por a traha e instrumènt nan. Huntu ku su “dream team” Judy Daf i Sabina Evertsz Destrade Mora nan a buta man na obra. Un dia promé ku CNSJF ranka sali, e conga nan a keda kompletamente kla.
Na momento ku Pernell a anunsiá riba stage ku ta Tatiana Saturnino-Felix (kasá di Pernell) a produsí e conga nan, públiko a emoshoná i a “chant” ‘Tera Percussions! Tera Percussions!’ i Pernell a kue un solo riba e conga nan pa públiko tende kon e conga nan ta zona. Tur hende a biba ku Tatiana i Crew ku e for di komienso te dia di Pernell su presentashon ku e trahamentu di conga sea dor di potrèt nan òf mini clips nan ku e tabata pòst riba Facebook. Pa hasi e proyekto aki unu inmortal, nan a filma hinter e proseso ku pronto tur hende lo por mira kon e proseso di traha e conga nan a bai.
Loke ta asina impreshonante ta ku hopi músiko ku a bishita nos isla den kuadro di CNSJF ker a bishita e “head quarters” di Tera Percussions i músiko nan manera e harpista Edmar Castañeda no solamente a bishita e “head quarters” pero tambe a kumpra su bongo cajon i awor orguyosamente ta biaha i propaganda Tera Percussions unda ku e bai. Hopi di e musiko tabata impreshoná ku e conga nan di Tera Percussions. Komentario positivo so tantu Pernell i Tatiana a risibí di un i tur ku a tèst i toka riba e conga nan.
E conga nan a hasi asina tantu impakto ku awor Tatiana i Pernell a keda aserka pa 2 kompania na Merka pa kuminsá distribuí e conga nan traha na Kòrsou di Tera Percussions. Tera Percussions sigur sigur pronto lo purba na habri nan propio store na Merka (NYC).
Músiko nan internashonal manera Paquito d’Rivera, David Sánchez, Edmar Castañeda, Tony Escapa (Drummer di Ricky Martin), Brandon Coleman (pianista di Babyface i Alicia Keys), kantante Giovanca i Shirma Rouse pa menshona algun tur ta músiko nan ku ta support Tera Percussions all the way. Tambe instrumènt nan di Tera Percussions ya a keda usá pa graba entre otro riba CD nan di WDR Big Band na Alemania, Chick Corea su último CD “The Vigil” i tambe CD nobo di Giovanca “Satellite Love”. Tera Percussions ta bende ya kaba na Merka, Europa, Puerto Rico i Hapón.
Tera Percussions sigur lo pone Kòrsou su nòmber na haltu riba un tereno ku nos no tabata konosí pe anteriormente.
Pa mas info bishita nos riba nos website www.terapercussions.com i/of nos página di Facebook “Tera Percussions”. Tambe por yama na 5179777.


text:
Eksitoso terser torneo ranking hubenil di Tenis
WILLEMSTAD - E di tres edishon den e siklo di torneo di ranking hubenil di Tennis Federation Curaçao (TFC) ku a keda efektuá den wikènt, a resultá un éksito rotundo. Aunke e kantidat di hungadó tabata ménos kompará ku den e dos edishonnan pro...
Tennis ATP rankings single i double
Manera nos por mira, nos hungado di Korsou, Jean Julien Rojer, ta na di 7 luga den doubles world ranking.
Rank, Name & Nationality
Points
Week Change
Tourn Played
1 Djokovic, Novak (SRB)
12,900
0
19
2 Fe...
Resultadonan di ultimo enkuentro di Tennis (ATP) Monte Carlo Rolex.
MONTE-CARLO ROLEX MASTERS RESULTS
Sunday, 21 April 2013
Singles - Final
[1] N Djokovic (SRB) d. [3] R Nadal (ESP) 62 76(1)
Doubles - Final
J Benneteau (FRA) / N Zimonjic (SRB) d [1] B Bryan (USA) / M Bryan (USA) 46 76(4) 14-12 - saved 7 M....
Sharienne Ricardo a gana District Championship 2013 Division 2 di Tènis na Florida
WILLEMSTAD - Sharienne Ricardo di 14 aña, ku un tremendo temporada di tènis di high school 2013 na Florida.
E siman aki na The Benjamín School, West Palm Beach Florida a tuma lugá e torneo “District Championship” di high school tènis di e d...
Bunita akshon di tenistanan hubenil
WILLEMSTAD - E Warming-up Youth Tennis Tournament ku Curaçao Sports & Games Foundation a organisá den wikènt tras di lomba, a bira un éksito rotundo.E 63 tenista hubenil ku a inskribí pa tuma parti na e kompetensia aki, a sòru pa un bunita ...
Tenistanan hubenil den akshon
WILLEMSTAD - Curaçao Sports & Games Foundation ta organisá awe djabièrnè 1 di Febuari i mañan djasabra su Warming-up Youth Tennis Tournament. Un total di 63 tenista hubenil a inskribí pa tuma parti na e kompetensia aki ku lo keda hungá r...


text:
KORSOU – Komunidat di Kòrsou ta den sufrimentu pisa awendia, sabiendo ku por lo pronto mas gastu lo bai kai den e skochi di esun ku ménos tin. Pueblo di
WILLEMSTAD – Despues di aksidente ku mas ku 230 morto na Santa Maria, Promé minister Sr. Daniel Hodge na nòmber di Gobièrnu di Kòrsou a manda un karta pa presidente
KORSOU.- Durante kampaña 2012 a sali un aviso den medionan di komunikashon kual ta indiká kiko sierto partidonan ta para pe. Elekshon a pasa, gobièrnu a forma i tin kos
WILLEMSTAD.- Obra Publiko i Minister di Trafiko, Transporte i Planifikashon Urbano, sr. Earl Balborda ta informa ku djaluna 28 yanoari
KORSOU – Durante kontròl riba turbinanan di Aqualectra a sali na kla ku no ta kombuní pa usa sierto turbina
KORSOU – Gabinete Hodge ta idialogando pa konstrukshon di hòspital bai Mundu Nobo esta riba tereno di Sakito. E diskushon
KORSOU – Joran van der Sloot ta bai kasa segun prensa Hulandes a duna di konosé awe den oranan di
KORSOU – E guera bou di kompanianan di aviashon lokal no ta terminá ya ku awor un kompania a pidí
KORSOU - Tur kos ta indiká ku e kompania Flow ta den fasé final pa duna servisio di internet I


text:
Archivo di April, 2014
SHOWBIZ
ORANJESTAD (AAN): Diamars anochi, e anfitrionnan di e programa internacional di TV, esta Latin Angel, bisti den nan trahe Arubian Authentic Kaspans, a goza di un momento divertido na Benihana Japanese Steakhouse. Na e ocasion aki a haci grabacion tambe pa e show, sigui cu un entrevista cu director di Benihana, Morris Figaroa, y entrevista pa DiarioTV cu Eva Wever.
Presente tabata ademas Luis Miguel Mansur, Miguel Sierralta, Marion Zapata, y Patricia Cardona. Nan a sigui filma tur loke un bishitante por experiencia ora e yega na Benihana na Aruba. Un balioso cobertura pa promove e isla.
ORANJESTAD (AAN): Como 150 Bombero a acudi na Post Oranjestad di Cuerpo di Bombero, pa asina tuma dos set di vacuna, contra Hepatitis-B y tambe Tetanus.
Cada diez aña nan ta wordo vacuna pa asina tin e proteccion completo, debi cu nan ta traha constantemente cu victimanan ora di duna prome auxilio. Personal di DBZ a percura pa e Bomberonan a haya e vacuna, y awor nan ta full protehi. Polisnan tambe a haya e vacuna aki.
ORANJESTAD (AAN): Directiva di San Nicolas Business Association kier a anuncia lo siguiente.
Di acuerdo cu decision tuma durante un reunion extra-ordinario cu a tuma lugar dia 29 di Maart entre señores Roland Peterson y Andres Hernandez, a keda dicidi cu Sr. Andres Hernandez lo asumi e puesto di Acting President pa cu nos associasion di San Nicolas Business Association.
Esaki den cuadro cu pa motibo di viaje di e actual presidente, Sr. Marcelino Quant, pa desplega su labornan como profesional, no ta keda posibel pa adecuadamente representa e prestigioso organizacion na defensa di interes di comerciantenan di San Nicolas.
ORANJESTAD (AAN): Informacion cu nos a haya for di Peru ta indica cu e abogado di Joran Van der Sloot a declara cu su cliente ta bay drenta Universidad.
El a duna di conoce cu Joran ta bay studia e carera di International Business na Universidad Alas Peruanas. Tambe el a confirma e deseo di Joran di casa di Lady Figueroa, kende ta na estado.
Pa motibo cu e escencia di manifestacion a cambia
ORANJESTAD (AAN): Sindicato di Maestro di Aruba a ser invita pa FTA pa tuma parti na e manifestacion di dia 1 di mei proximo. Directiva di SIMAR na su turno a wak esaki cu positivismo y cu entusiasmo y concientemente kier a participa pa duna balor y honor na e celebracion di Dia di obrero. Esaki pa recorda logronan di obrero y sindicalistanan cu den pasado a para pa derechonan cu te cu awe nos ta beneficia di nan.
Directiva a tuma nota durante e ultimo dianan di diferente desaroyo menos positivo rond di e manifestacion. Entre otro comentarionan riba facebook, via mail, yamadanan anonimo y reaccionnan riba articulonan den medionan electronico ta demostra cu e esencia di e manifestacion a cambia por completo. Lamentablemente e ta hayando un caracter politico y ta indica di lo bira un marcha di protesta.
Mensahe di Ministro Paul Croes riba Dia di Obrero
ORANJESTAD (AAN): Mensahe di drs. Paul F. T. Croes riba Dia di Obrero: Nos pais ta unda nos ta danki na bo apoyo Aruba ta celebra e dia internacional di trahadornan gradiciendo cada uno pa e aporte na nos pais, nos economia y na henter nos desaroyo.
Como Minister di Labor, mi kier cuminsa pa gradici cada un trahador pa tur dia lanta cu animo pa hiba bo mes y bo pais padilanti. Nos forsa laboral na Aruba ta uno productivo, profesional y cu hopi entusiasmo.
Tur sector aki na Aruba sea sector di cuido y educacion, construccion y servicio, transporte y turismo den cada sector e trahador, e obrero ta e forsa di e sectornan aki. Nos pais na e momentonan aki despues di a conoce un recesion economico fuerte algun aña atras, awe ta creciendo.
ORANJESTAD(AAN): Dos adicto den recuperacion a bringa y e problema a caba na hincamento. Polis y ambulance a worde pidi na SAMBA na Mei Veld. Ora a yega parce e problema a cuminsa pa motibo di baño.
Despues di discusion e pelea a cuminsa y a saca cuchiu y hinca otro. E agresor Alvin cu ta traha security a hinca su victima den custia banda drechi. E victima ta traha na un pomp di gasolin.
ORANJESTAD (AAN); Na Warda di Polis riba Dialuna atardi a presenta e señora di inicial B., pa entrega denuncia di kiebro.
Segun e denunciante, e tabata den exterior dia 24 di April ultimo y riba e dia ey pa mas o menos 4:00 pm e persona encarga cu limpieza na cas a laga cas sera intacto atras.
Segun e bisiña nan alarma a activa pa 10 pm, pero denunciante mes no a ricibi informe via di cell.
Merdia riba 25 di April 2014, e persona cu ta mantene su cas limpi a bolbe y el a constata cu porta di camber ta destrui y tur cos ta reboltia den e camber.
Siegfried Dumfries, Director di Departamento di Cultura
ORANJESTAD (AAN): Siegfried Dumfries, Director di Departamento di Cultura, despues di a finaliza e rondanan consultativo cu tur e stakeholders cu Cultura, a comenta cu nan ta bezig ta analizando tur e puntonan cu a bin dilanti y asina incorpora esakinan den e maneho integral di cultura cu lo worde presenta na e Cumbre di Cultura cu lo tuma lugar durante e promer siman di juni.
El a indica cu na Departamento di Cultura nan ta analizando tur e input ricibi di e stakeholders y ta bay presentanan como direccion den e maneho integral di cultura cu lo ta pa 2014 te cu 2017.
Lider di PDR mr. Andin Bikker:
ORANJESTAD (AAN) – Den conferencia semanal di prensa di fraccion di Partido PDR, mr. Andin Bikker a menciona, cu den cuadro di e presion cu tin riba nos mercado laboral, e ta elabora riba su di dos tema di agenda cu ta e cortamento di gasto den e aparato publico.
Parlamentario mr. Bikker a señala cu gobierno mester wak bon con e ta corta gasto y si no ta bay baha gasto di mas cu por afecta e economia di nos pais.
El a menciona cu na momento cu tin un indice di desempleo, cu inclinacion na sigui crece, y cu nan no ta renova contrato aunke nan no tin e deseo di haci esaki, y cu fuera di esey ta corta 110 miyon florin saca for di nos economia, anto mester wak cu esaki ta placa cu practicamente ta sali for di circulacion y cu e personanan cu ta keda sin entrada no por participa den e economia, manera nan ta custumbra di haci.
ORANJESTAD (AAN) – Dia 14 di April ultimo, via Telemadrid, e escritor Gabriel Garcia Marquez a laga difundi un carta den cual e ta dispidi di tur su amigonan.
Un carta masha bunita mes cu Matutino DIARIO kier a comparti cu nos comunidad, specialmente esnan cu conoce e literatura di “Gabo”, su amigonan escritor na Aruba, y e studiantenan di school secundario, entre otro Colegio Arubano, cu sa haya como buki di texto pa e materia Spaño un of otro buki di Garcia Marquez pa lesa, compronde, interpreta y comenta. Un di nan cu DIARIO tin entendi ta hopi gusta entre studiantenan ta “E Coronel no tiene quien le escriba”.
E carta, traduci na e forma mas fiel posible ta bisa asina aki:
Doofpot!
Nos estado di derecho ta sagudi pa motibo di e manera cu husticia di Aruba ta worde trapa den e caso di Besaril. Den wowo di pueblo no tin duda cu Besaril tabata pata pata burachi dia cu e a dal un auto madruga heridando un persona y hui core bay sconde y nada no a sosode. Su mainta por a bay lanta Besaril mientras e alcohol no a sali for di su curpa ainda.
Ningun momento e decision ey a cay y e comentario pa splica e iregularidad severo aki tabata pasobra cu lo por ta cu e comisario di polis ta toca hunto cu Besaril den e banda musical.
Logico lo ta tambe cu mester a tuma luga un investigacion di biaha cu a duna den un paar di ora cu Besaril a bebe den e prome bar te banda di 11 or pa despues sigui bebe den otro bar te oranan di madruga.
Trabao boluntario ta necesario
ORANJESTAD (AAN): Riba Wilhelmina park a tuma luga e acto protacolario riba e celebracion di dia di rei. Presidente di parlamento sra. Marisol Lopez Tromp a hiba su discurso y duna su mensahe pa pueblo di Aruba y a ilustra e balor grandi cu nos hobennan y trabao boluntario tin pa nos comunidad aki na Aruba. Segun presidente di parlamento tur e grupo di mucha cu tabata presente na e acto protacolario ta forma un parti importante di nos comunidad y di nos futuro.
Nos hobennan cu t’ey ta haciendo trabao den diferente grupo hubenil y ta yuda lidera pa adulto nan cu sa di balor di trabao comunitario, cu sa e balor di disciplina y tambe un bon educacion.
Ser parti di reino no ta duna nos e derecho so pero obligacion tambe
ORANJESTAD (AAN): Gobernador di Aruba riba su discurso na Wilhelmina park a duna di conoce cu Prins Willem Alexander ta para pa bon alimentacion, persona sano y tambe persona nan cu ta haci hopi deporte. Gobernador ta consciente cu tin hopi persona den nos comunidad ta haci hopi trabao boluntario. Esaki ta pilar nan cu ta sostene nos comunidad cu ta un comunidad fuerte y sano.
Gobernador di Aruba sr Fredy Refuniol ta haci un apelacion cu si tin cualkier persona cu sa cu den nan bario tin un persona cu ta destaca di un of otro manera tuma contacto cu e comision cu ta prepara condecoracion y tambe presenta e candidato. Sigur e comision lo yuda pa pone ciudadanonan cu ta destaca den un bunita forma na contribucion boluntariamente den nos comunidad pa nos hendenan.
Di Aruba pa mundo
ORANJESTAD (AAN): Eldrick Boekhoudt conoci local y internacionalmente como “Nutzbeatz” y Stefan Bartels-Daal tambe conoci na nivel local y internacional como “SMB”, ta dos hoben Arubiano “bound for great things” y ta cla y prepara pa sigui crece y triunfa internacionalmente.
Nutzbeatz como DJ y SMB como “producer” y “mixer”, a lansa recientemente nan prome “track” internacional den Local Store, unda cu Joyce Bartels-Daal, mama y manager di Stefan; Haydy Boekhoudt, ruman di Eldrick Boekhoudt y dos di nan sostenedonan di mas grandi, esta Darren van Ommeren y Minister di Turismo Otmar Oduber a toca e honor di batisa e produccion “Let’s get Nutz”.


text: – Informe for di Curacao ta mustra cu tin un division den e partido di Pueblo Soberano di Helmin Wiels. Segun Asjes a declara na prensa cu den directiva tin cierto hende of grupo cu no kier respeta e memoria y deseo di Helmin. Nan ta trahando pa MFK. Tin un broei broei y tin desacuardo, Posiblemente aki ta trata e formacion di e Gobierno nobo. Segun Asjes a declara cu e ta dispuesto pa bay bek su base, cual ta Aliansa Civil, for di cual e ta maneha tur contract di radio, tv y huur di edificio di e partido. A ser bisa cu awe lo cuminza e proceso pa royeer cierto hendenan for di e partido. Si tur cos ta bon, dia 3 di Juni un Gobierno politico tin cu sinta na Curacao di cual Asjes ta prome minister. Parce cu e division-splitsing lo no afecta e formacion di Gobierno. Sent from my BlackBerry


text:
WILLEMSTAD – E aktitut di modelahe politiko ku pa dekadanan a bin ta ser praktika den gobernashon di nos pais, tin nos komunidat defrouda i frustra, sin sa mas unda
WILLEMSTAD – Ta inakseptabel ku personal di imigrashon na aeropuerto ta bira dos Venezolano ku a yega Kòrsou bek, pasombra nan no trin sèn kèsh serka nan. E kos aki
WILLEMSTAD – Maske kuantu aktornan, instanshanan, institutonan, hendenan komun i koriente insistí den nan konfrontamentu diario, na un momentu históriko determiná, nan lo mester topa otro, hopi biaha hasta kousa
WILLEMSTAD – Nos tin algu mas ku trinta aña ta hunga ku sifra i hasta tin biaha nos ta kanta
Ken nan ta? Hopi ku sa mihó. Hopi ku ta den posishon pa intervení i stroba desaroyonan negativo. Un kantidat
Kada tantu siman, un òf mas minister, kompañá pa lokual nan ku nan ta yama eksperto, ta presentá algun idea
WILLEMSTAD – E forma abierto, sin eskrupulo, fuera di tur lógika, demagogikamente struktura i for di tur proporshon ku gobernantenan
WILLEMSTAD – Joseph ‘Jopi’ Hart, fundashon sirbi komunidat, ta splika ku den e último mensahe ku su persona a papia
WILLEMSTAD – Joseph “Jopi” Hart, di fundashon “Sirbi Komunidat” ta bisa ku segun e tin entendí ku ‘Europees Ontwikkelingsfonds (EOF)


text:
WILLEMSTAD - Kos nan ta sigui kayente den playoff nan di The Champions Softball League/LUT kaminda bo ta haña si serie femenino kaba djaweps ta ranka Sali mesora djasabra ku playoff
Artíkulo di Stanley Domatilia
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
- UPDATE # 3 – TA BASTA AWOR »
- Wikènt final di The Champions Softball League/Liga Uni Tur »
- E shete refuersonan pa Selekshon U-20 a yega Kòrsou »
- Selekshon nashonal di vòlibòl den partido di fogeo awe nochi den SDK »
- UoC legt probleem collegegelden uit »
- Trahadónan di Fundashon Sedreko lo no sera nan boka mas »
WILLEMSTAD – E shete refuersonan for di Hulanda ku lo mester djòin e Selekshon Nashonal U-20 a yega Kòrsou awe djarason 23 di yüli. Manera ya ta konosí, fin di
WILLEMSTAD – E selekshon nashonal di vòlibòl maskulino di Kòrsou ku otro luna lo bai representá Kòrsou den e “Caribbean Cup” na Trinidad and Tobago, lo bai tin un partido
WILLEMSTAD – Trahadónan di Fundashon Sedreko lo no sera nan boka mas i permití inhustisia. Un bes mas a wòrdu
WILLEMSTAD – Gobièrnu di Kòrsou a risibí djarason den Konseho di Ministernan nos hóbennan deportista di e ekiponan di Kòrsou
WILLEMSTAD – Ayera nos selekshon nashonal di U 20 ku ta den preparashon pa hunga nan partidonan di kualifikashon rumbo
WILLEMSTAD – Nos Promé Minister, Sr. Ivar Asjes, ta felisitá nos hóbennan deportista di e ekiponan di Kòrsou di Baseball
MEDELLIN – E delegashon di Federashon Biyar Kòrsou, su atletanan biyardista, ku ta na Medellin Colombia i ta partisipando na ‘Campeonato
WILLEMSTAD – Futbòl Grill situá riba kaminda pa bai Sun Valley huntu ku su Spònsernan (Mermaid Curaçao, Hotel Scharloo, Polar,


text:
Konstitushon ta supordiná na Statüt di Reino Hulandes, ku ta regla relashon estatal entre e paisnan Hulanda, Aruba, Kòrsou i Sint-Maarten. Den Statüt ta pará ku e paisnan en kuestion ta atendé nan propio asuntunan independientemente i ku konhuntamente nan ta atendé asuntunan di reino. Ademas Statüt ta duna regla pa kooperashon mutuo, asistensia, konsulta i organisashon polítiko di e paisnan.
A promulgá Statüt na 1954. For di e momento ei e paisnan di Reino tin posishon ekivalente i nan ta atendé independientemente nan propio asuntunan. Por kambia Statüt solamente si tur e paisnan di Reino ta di akuerdo. Konstitushon Hulandes i Areglonan di Estado di Aruba, Kòrsou i Sint-Maarten ta supordiná na Statüt.


text:
WILLEMSTAD – Den kuadro di e último weganan di e buèlta di ocho den Liga 50, djasabra tabatin algun wega sumamente interesante.
Den e promé wega, e mihó di temporada, Catpower ta gana Sluggers ku e skor di 1-0 ku un kareda anotá den kabes di seis ining. Pa Catpower 1 kareda, 6 hit I 1 eror, picher Ganadó Anthony Pieter i na bate Karel Josefa di 2-2.
Pa Sluggers, 0 kareda, 3 hit I 1 eror, picher pèrdèdó tabata Franklin Rafael i na bate Wendel Isidora i Gerald Davelaar di 2-1 kada un.
Despues Flamboyant a bin djatras despues ku nan tabata pèrdí 8-1, pa finalmente gana Ban Serio 10-9. Pa Flamboyan 10 kareda, 8 hit i 2 eror, Ganadó tabata Eithel Brunken i na bate Gilbert Juliana, Siegfried Brunken i Hensley Martinus di 1-1 kada un.
Pa Ban Serio, 9 kareda, 11 hit i 5 eror, picher pèrdèdó Willem Felicia den relevo I na bate Renato Anasagasti di 2-2. Marwin Wyman ku Renato Anasagasti tabatin un honron.
Den e último partido, Lions a gana Sharks 15-5. Pa Lions, 15 kareda, 17 hit i 3 eror, picher Ganadó, Gustaaf Barhorst i na bate Gwendel St. Jago I Gregory Pijpers, ámbos di 3-3.
Tyronne Minguel ku otro honron.
Pa Sharks, 5 kareda, 6 hit i 2 eror, picher pèrdèdó, Higor Kirchener i na bate Abelino Julia di 3-2. Richinel Juliana tabatin un honron den tereno.


text:
WILLEMSTAD – Tur kos ta kla pa djaweps proksimó dia 10 di òktober (un dia liber ofisial) nos haña un tremendo torneo di domino na e kancha di mini futbòl na Aqualectra situa na Rif, banda di koredor.
Lo bai tin hopi premio atraktivo i lo tin un bar i kushina bon surti ku preisnan atraktivo pa tur esnan ku bin presensia e weganan di domino.
Deportivo360 a kombersa ku Elio Balijn, kende ta un di e motornan tras di e evento aki huntu ku Sr Meulens i Elio a amplia riba loke ku lo bai tin e dia aki. Por komunika ku Elio tambe na 517-0198
Klik aki pa wak video


text:
WILLEMSTAD – Deportivo360 tabata presente awe 16 di novèmber na Playa Canoa kaminda e trio héroe forma pa Ryan de Jongh, Chris Perret Gentil i Brandon Ravelo mester a hasi un parada, despues ku den oranan trempan di marduga nan a ranka sali for di den Bahia di Santa Ana ku e evento pa kayak rònt Kòrsou pa asina rekoudá fondo pa Sportinternaat Willem Alexander.
Mester bisa ku Ryan i Brandon ta e dosnan ku a logra drenta na beach di Playa Canoa despues ku Chris lo mester a bira malu riba laman durante e ruta i no por a sigui mas. Dokter ku tabata presente huntu ku e trio a saka Chris mesora for di awa i esaki a pone ku Ryan i Brandon so a drenta na Playa Canoa.
Durante e ‘chekup’ di dokter na Playa Canoa a duna Brandon tambe ordu di no sigui mas i mester sosega su kurpa un ratu.
Ryan tabata e uniko ku a sali for di Playa Canoa rumbo pa Playa Kalki i ta kalkula ku Ryan lo yega den oranan di anochi na e Beach di Playa Kalki.
Deportivo360 a kompronde ku Brandon i Chris lo por djoin Ryan bek na Playa Kalki pa asina kontinua ku nan hazaña ku lo finalisa mayan 17 di novèmber ora nan yega den Bahia di Santa Ana.
E meta prinsipal di e hazaña ta pa konsientisá i rekoudá fondo pa e Sportinternaat Willem Alexander pa muchanan di ménos rekurso di Kòrsou.
E Sportinternaat a nase ku e kambio di trono di Rei Willem Alexander I Reina Maxima Zorreguieta. Komo e promé organisashon I proyekto ku ta karga nòmber di nos Rei Willem Alexander e Sportinternaat ta un dak riba kabes pa mas ku 800 mucha, tantu mucha homber komo mucha muhé for di 6 aña di edat, e lo duna nan struktura den nan bida ku énfasis riba deporte. E Sprotinternaat tin hopi benefisio pa komunidat. No solamente e lo ta un solushon den e problema di kriminalidat hubenil i problema sosial, e Sportinternaat alabes lo ta un empuhe pa desaroyo di deporte na Kòrsou, un sosten na skolnan ku no por duna deporte pa motibunan finansiero, i finalmente e ta ideal pa kombertí e isla den un destinashon deportivo pa mundu.
Durante di e hazaña, lo tin diferente stòp kaminda Ryan, Chris i Brandon lo risibi un chekeo i tratamentu pa ku nan kondishon físiko. E stòpnan aki ta na Playa Canoa (djasabra 10or di mainta), Playa Kalki (djasabra 6or di atardi), Habitat (djadumingu 7 ‘or di mainta) i Boca Sami (djadumingu 10or di mainta). Na salida na Boca Sami tur esnan ku tin boto di bela, sea doo of boto chiki por djòin e trio heroe te na final. Banda di 2’or tambe por weta nan pasa na playa di Renaissance. Na tur e stopnan I na salida, públiko por sostene e Sportinternaat dunando di su parti. Studiantenan di UNA I otro skolnan lo enkarga ku e parti di rekoudashon di fondo i e aktividatnan riba tera. Na okashon di yegada di Sanikolas tambe e crew di tera lo ta presente.
E trio héroe na bordo lo risibí sosten di Ronald Dunker, fysiotherapeut, Bryan de Vries fysiotherapeut, Rudolf de Wit ku konseho riba nutrishon, Dr. Mourillon I tambe Citro I Kustwacht lo ta presente durante e fin di siman pa duna asistensha.
Deportivo360 ta deseá nos héroenan tur klase di éksito


text: Luna pasa e prome informenan a cuminsa core den nos comunidad, cu Aruba su seleccion di futbol lo enfrenta e seleccion di Guam aki na Aruba. Dia 27 y 30 di maart ta e fechanan cu a wordo apunta pa e dos equiponan aki enfrenta otro. Na e momentonan aki ta sinti un interes enorme bou di nos comunidad pa bay stadion e dos fechanan pa apoya nos pais Aruba cu ta drentando ya caba den e gara di mundial. Pa mas cu, niun di dos di e paisnan aki lo ta bayendo mundial na Brazil, ta sinti e vibracion di pueblo Arubano cu ta un wega mundialista mes nan lo bay presencia awe na Guillermo Trinidad. No por keda sin menciona cu esaki ta e prome biaha den historia di futbol internacional cu un miembro di confederacion asiatico AFC ta enfrenta un miembro di confederacion CONCACAF. Pa loke ta e caarchinan pre-benta, hopi di esakinan a wordo bendi caba. Ta pa e motibo aki mes tambe cu AVB a dicidi di habri tur tres porta pa aloca tur e bishitantenan di e stadion riba e dos fechanan menciona. Yamada nan cu a drenta na oficina a indica cu fanaticada di Aruba lo asisiti stadion cu tambor y otro tipo di percusionan cu ta wordo usa den brassband. Pues e fiebre di futbol ta hopi halto meimei di nos pueblo y esey ta un señal hopi positivo cu awe dia 27 di maart, prome cu e pitaso inincial tuma lugar 8or di anochi, nos lo conta cu un stadion basta jen di Arubiano cu lo bay apoya nos seleccion. Pa es nan cu ainda no tin nan caarchi, a compronde cu ainda tin caarchi pre-benta na stadion Guillermo Trinidad na Dakota como tambe na stadion Frans Figaroa na Noord. For di awor caba nos ta desea nos equipo nacional tur clase di exito!


text:
KRALENDIJK - Dienst Uitvoering Onderwijs (DUO), e instituto Hulandes ku ta otorgá fiansa pa estudio ta prolongá su proyekto piloto pa laga habitantenan di Hulandes Karibense paga nan debe bek via bankonan lokal. Ta hasi esaki debí na e éksito den 2013.
Den e proyekto piloto aki èks studiantenan di tantu Boneiru, Saba i Sint Eustatius por hasi uzo di un kuenta bankario lokal serka Maduro and Curiel’s Bank (MCB) pa paga nan debe di estudio. esaki ta kumbiní e studiante ku ta spar gastu di transakshon i tin un bista kla riba e suma ku nan mester paga pa luna, un montante fiho den dòler.
Durante último IPKO (interkambio di e tres parlamentonan di Reino) e komishon di enseñansa a keda di pensa riba problema ku studiantenan di Kòrsou, Aruba i Sint Maarten tin pa paga nan debe di estudio bek. Notisia360 a aserka Rijksdienst Caribisch Nederland ku ta representá gobièrnu Ulandes na Boneiru, Saba i Sint Eustatius pa puntra si lo por introdusí algu asina pa studiantenan di e paisnan outónomo tambe. No tabatin kontesta ainda.


text:
PARAMARIBO/Sürnam – Un mucha di ocho aña ku a sufri morde di un piraña na Sürnam ta rekuperando di su heridanan. Adjai Rambhadjan tabata di vakashon ku su kasa i yunan ora
Sur Amérika
SAO PAULO/Brazil - Hagel a basha na e suidat brasilero Sao Paulo pone siudadanonan subi kaya i kuminsá hunga ku e sneu ku a keda atras. Tabata promé biaha ku hopi
BOGOTA/Colombia – Famianan di e 33 muchanan ku a kima muri na Colombia djadumingu último ora un bus a pega kandela ta partisipando den seremonianan di rou. E muchanan tabata na


text:
Spich dr. E.D. Tromp pa fin di aña 2001
Kòrsou 22 di desèmber 2001
Apresiable miembronan di hunta di komisario di Banko, koleganan i nan invitadonan bon nochi i bon biní na nos edifisio nobo. For di aki mi kier duna un kordial bon bini na señor Palm ku durante e aña aki a wòrdu nombra komo presidente di nos hunta di komisario remplasando asina ei señor Nicolina ku a ehersé e funshon aki pa 10 aña largu.
Despues di un esfuerso di hopi aña impulsá pa entre otro nos miembronan di hunta di komisario nos ta kasi kla ku e edifisio nobo i ku tur aki presente ta privilegiá di por partisipá na e promé akto importante aki na Skalo. Mi kier duna rekonosimentu na eks-miembronan di nos hunta di komisario señores Nicolina i Nicasia ku tabata instrumental den realisashon di nos proyekto di edifisio nobo. Naturalmente tambe nos aktual miembronan di hunta di komisario señor Helburg i señora Römer tambe a aprobá i guia nos proyekto na Skalo.
Manera ya a bira un tradishon na fin di aña i ku selebramentu di nos sena di Pasku mi sa reflehá riba e akontesimentunan importante ku den transkurso di aña nos a eksperenshá na Banko. Ounke ku un hende lo por pensa ku hopi tempu i atenshon a bai na e konstrukshon di nos edifisio nobo, mi mester bisa ku hopi kos otro di importansha tambe a pasa den transkurso di aña 2001.
Un akontesimentu ku sigur tabatin i te ainda tin un impakto grandi pa ekonomia di nos pais i pa restu di mundu tabata é atakenan terorista di 11 di sèptèmber último. Nos ekonomia ku ya kaba ta pasando den un fase masha difísil, di kual nos a pronostiká den promé instansha un kresementu leve di 0.5% a haña un klap hopi grandi despues di 11 di sèptèmber. Pronóstikonan ku nos a hasi inmediatamente despues di e akontesimentu aki ta indiká ku ekonomia di nos pais por keda afektá strukturalmente pa un kaida di aktividat ekonómiko di 2.2%. Esaki den término di entrada bruto ta nifiká un pèrdida di kasi 100 mion florin pa nos pais bou di sirkunstanshanan ku nos no por apsorbá niun depchi di pèrdida di entrada.
E akontesimentunan di 11 di sèptèmber a nifiká tambe ku nos mester bai pone mas énfasis riba e área di 'Corporate Governance' i di konosé bo kliente ora ta trata nos trabou di supervishon di institushonnan aki na Antia i den eksterior.
Den e área di trabou di Banko mes mi mester bisa ku hopi énfasis a wòrdu pone durante 2001 pa hasi nos organisashon mas fleksibel. Un di e formanan ku nos di gerensia ta purbando di hasi esaki ta ku nos a parti nos responsabilidat bou di kada direktor ku 4 supdirektor ku tambe ta yuda nos formulá e implementá maneho moderno den Banko. Mi mester bisa ku ya e promé indikashonnan ku nos tin ta mustra ku trabounan ta kana muchu mas fásil i ku otronan ta purba huntu ku nos di gerensia pa bini ku inisiativa nobo.
Biniendo bèk riba e área di supervishon nos a mira ku atenshon di nos komo supervisor mas i mas ta bai konsentrando riba área di 'Corporate Governance', kalidat di organisashon interno pa institutonan bou di nos supervishon, integridat di individuonan klave ku ta manehá institushonnan i finalmente e seguridat i kontinuidat den implementashon di teknologianan di kòmpiuter e informashon.
Den kuadro di fortifiká nos supervishon riba e áreanan ya menshoná nos ta hasiendo hopi esfuerso pa yega na konvenionan ku otro supervisornan internashonal pa asina ei evitá ku personanan òf aktividatnan ku no ta kuadra ku normanan i balornan di bon kondukta por keda realisá for di nos hurisdikshon òf for di kualkier pais rònt mundu.
Nos na e momentunan aki ta repasando nos lei di supervishon di kompanianan di seguro pa trese algun kambio ku ta nesesario pa nos por kumpli tambe ku obligashonnan internashonal manera ta e kaso di supervishon riba kondukta di merkado ku nos ke bai asumí. Di mes forma tambe nos ta trahando riba un lei nobo di supervishon di fondonan di penshun pa di e moda aki modernisá i hasi mas efisiente nos trabou di supervishon.
Pa amplia e embergadura di trabou di supervishon nos tin kaba un konsepto di lei na gobièrnu i parlamentu pa pone institushon di invershon e asina yama 'beleggingsinstellingen' bou di supervishon di Banko.
Tur e trabou interno pa por hasi e tarea aki ya ta den 'full swing', pa asina e lei keda aseptá den parlamentu nos por kuminsá mesora ku nos tarea di supervishon riba e tipo di institutonan aki.
Ku tur e esfuersonan aki mi ta premirá un supervishon di Banko mas aktivo i mas dirigí riba evitá ku problemanan di índole di maneho i organisashon lo por afektá e bon nòmber di nos pais. Bisando esaki nos ophetivonan di control tradishonal manera ta garantisá ku e likides i solvabilidat di institushon bou di nos supervishon lo keda na nivelnan aseptá internashonalmente lo keda semper bai e otro foko di atenshon di nos supervisornan.
Nos maneho monetario a konsentrá su mes durante e último añanan riba kontrolá e oumento di krédito den sektor públiko i priva pa asina ei garantisá ku nos reservanan internashonal por keda na un nivel aseptabel. Den esaki sigur e aña aki nos a logra grandemente. E tasa di kresementu di krédito a keda bou di lokual nos a kumbiní na kuminsamentu aña ku Fondo Monetario Internashonal. Un gran parti di e desaselerashon den krédito por wordu splika dor di e sirkunstanshanan ekonómiko ku nos ta bibando aden. E agentenan ekonómiko aworakí ta ménos inkliná pa gasta eksaherá i e situashon aki ta hasi ku e demanda makroekonómiko interno ta keda atras riba proyekshonnan. Por parti esaki ta splika tambe ku nos ekonomia ta ketu bai den un spiral negativo.
Di otro banda nos mester bisa ku nos reservanan di divisa a yega na un rèkòrt nunka bisto durante e último dékadanan. Si nada imprevisto no pasa durante e siman ku ta bini aki nos reservanan internashonal lo oumentá ku mas di 200 mion florin Antiano ora bo midi esaki durante henter e aña aki. Teniendo na kuenta e resultadonan positivo aki di nos balansa di pago i nos reservanan internashonal nos mester bisa ku pa aña 2002 nos a disidí di fleksibilisá nos maneho monetario bahando un poko e tasa di interes primario (beleningsrente) di Banko Sentral te ku 6.75% pa asina ei yuda stimulá aktividatnan ekonómiko den nos pais.
Riba tereno di sistema di pago lokal e internashonal nos a finalisá e proyektonan relashoná ku i kliring di chèk. Ku e sistema outomatisá aki ku no tin su igual den nos region nos hendenan a demostrá un biaha mas ku nos por produsí sistemanan di kalidat ku internashonalmente ta wordu rekonosé komo inovashonnan importante. Na e momentu aki tur pago di sumanan grandi i kliring di chèk ta wordu hasi masha efisiente den e sistema ku nos a bin yama 'automated payment system' aki na Antia. For di e lugá aki mi kier gradisí tur nos koleganan ku tabata enbolbí den e proyekto aki durante kasi 3 aña.
Den Banko manera bosonan ta na altura outomatisashon ta hunga un ròl masha importante. Ku esaki nos kier logra pa hasi prosesonan ku nos tin mas efisiente i tambe redusí e márgen di eror.
Awor ku nos a terminá e proseso di e sistema di pago nos tin dos otro proyekto grandi ku nos ta enkaminando. Un di nan ta e sistema di outomatisashon di nos balansa di pago i e otro ta esun di nos 'Chart Of Accounts'. Tur dos e proyektonan aki ta sumamente grandi i kompliká pero ku nos di gerensia ta konvensí ku unabes nos terminá ku nan nos lo tin sistemanan ultramoderno ku por yuda nos mas ku ta e kaso aworakí pa antisipá riba desaroyonan ekonómiko di un forma mas aselerá i mas asertá.
Un di nos logronan importante durante aña 2001 tabata ku tur nos personal awor ta disponé di un e-mail adrès personal den Banko i di e forma aki por haña direktamente tur informashon importante rápidamente.
Durante último aña tambe nos a intensifiká nos esfuersonan pa stimulá nos personal pa sigui diferente kurso di kapasitashon. Esakinan di un banda a keda realisá lokalmente kaminda ku hopi énfasis a wòrdu pone riba asuntunan ku ta regarda kumplimentu ku regla, integridat den maneho di institushonnan finansiero, kambionan den balorashon di aktivonan despues di e atakenan terorista, fundamentonan makroekonómiko i stabilidat di sistema finansiero.
Eksperensha di último tempu ta mustra ku nos mester hasi masha hopi esfuerso pa atraé i mantené personal kalifiká pa nos por funshoná optimalmente.
No opstante e hopi esfuersonan ku nos ta hasiendo pa buska personal kalifiká aki na Antia, pero tambe na Hulanda, no tur biaha nos ta logrando esaki. Den gerensia di Banko nos ta pensando kon lo mester enfrentá e problema aki tambe den futuro.
Manera tabata e kaso último añanan Banko tabata huéspet di un konferensha internashonal ku nos a organisá konhuntamente ku 'Financial Stability Institute' (FSI) na Basilea i e grupo Karibense di Supervisornan (Caribbean Group of Banking Supervisors). E konferensha a embarká tópikonan manera 'corporate governance', banko elektróniko i strukturanan di supervishon emergente; a resultá den un éksito grandi. Nos tabatin partisipashon di 9 pais di Karibe i e lektornan a bini di Merka, Méhiko, Fransia i Suisa.
Tirando un bista awor riba e aña benidero mi te kere ku nos ta enfrentá retonan masha importante. Un di esakinan ta ku nos awor mester bai kustumbrá ku nos edifisio nobo i lugá di sinta. Mi ta kombensí ku tur nos empleadonan ta bini ku kara mas kontentu entrante otro aña ya ku nos edifisio nobo ta traha ku bista riba e kondishonnan mas moderno di trabou i medio ambiente. Di forma aki mi ta kere ku lo tin ménos doló di kabes ku nos ta sinta riba otro.
Un di dos reto importante ta ku riba tereno di supervishon nos lo bai haña ku tur probabilidat mas tarea aserka i ku esaki ta bini tambe mas responsabilidat pa nos tur. Antisipando riba nos responsabilidat mas amplio ya kaba nos a identifiká un programa di training di algun persona den área di supervishon ku den koperashon ku Banko Sentral Hulandes nos bai atkirí e konosementu básiko pa por kuminsá implementá supervishon mesora.
Tambe mi ta mira hopi trabou ku mester wòrdu hasi riba e tereno di integridat finansiero i koperashon ku otro entidatnan finansiero i ministerio públiko pa evitá ku nos pais por wòrdu malusá pa personanan òf entidatnan hurídiko ku metanan dudoso.
Un otro reto grandi ta pa nos kontinuá nos kompromiso huntu ku gobièrnu pa yega na un akuerdo ku Fondo Monetario Internashonal ku e meta di haña fondonan finansiero nesesario pa sigui renobá strukturanan den nos ekonomia. Esaki ta un di e garantianan importante pa nos por saka nos pais for di e spiral negativo ku nos ta den pa algun aña kaba.
Awor ku atrobe nos ta na víspera di un aña nobo no a keda muchu mas di bisa; si no di felisitá un i tur presente pa lokual nan a nifiká pa Banko i pa e komunidat aki durante e aña ku ta kabando. Laga nos renobá nos kompromiso un biaha mas den aña nobo pa pone skouder bou di kosnan ku nos mester hasi pa hiba e pais aki dilanti. Ami ta sigur ku nos por hasi esaki i prueba di ku nos por ta lokual nos tur ta hasiendo den Banko diariamente ku dedikashon i perseveransha. Konstantemente mi ta risibí bon rekomendashon di lokual nos tur den Banko ta produsí pa e komunidat aki.
Mi ke deseá boso tur , na nòmber di gerensia di Banko un felis Pasku i un aña nobo yen di bendishon pa boso i boso famia.


text:
Country:
Event Date(s):
Venue:
Apertura Ofishal Karnaval 2014
-
- Sperando "jump up" yega riba Waaigat (6:00 pm - 9:30 pm) lo tin bendementu di kuminda, ko'i boka dushi, bibida èts. den difer ente "stènt" ku animashon di un DJ (RO-1). Ora e "jump up" yega riba Waaigat, e mandatario konserní i representantenan di Komishon di Karnaval lo hiba palabra.
- "Jump up" lo kuminsá 7:00 p.m. na altura di "Sun Scape Resorts", pasa M.L. King Boulevard, Oranjestraat, Pietermaai i kaba riba Waaigat. Lo bai tin dos banda musikal (Dreams i GIO Fuertisimo) animando e ambiente.


text:
Fecha di nacimento: 16 Juli 1963
Regio: Tanki Leendert
Area: Tereno social, economico, estudio, cultura y deporte.
Mi ta traha como empleado publico desde aña 1992. Mi a cuminsa traha na Aruba Tourism Authority (ATA) pa 18 aña y 8 luna como Public Relations y e único empleado cu e titulo di The Island In house Expert. The island in house expert ta encera cu mi ta un experto di nos isla y nos hendenan ariba tereno di Turismo, Cultura, Historia, custumber, Creencia y alavez ariba influencia di nos cumindanan crioyo. Pa mas di 18 aña mi a promove y mercadea Aruba tanto den exterior como local den diferente formanan profesional pa asina mantene Aruba como e destinacion principal pa atrae mas turista pa bishita nos isla y juda mantene nos economia turistico ariba un nivel halto pa nos pueblo. Desde Augstus 2011 mi a tuma e decision di no sigi forma parti mas den ATA y mi a busca reto nobo y awe mi ta formando parti di Directie Luchtvaart den departamento di Bedrijfsvoeringpersoneel/administratie. Politica semper tabata un parti di mi bida, di chikito hunto cu mi tata Maximiano Jacobs (RIP) y mi Omo Benito “Butchi Ben” Tromp mi a campaña pa e partido MEP y semper tabata tin e deseo di forma parti di e partido pero como un candidato. Tur momento cu mi tabata mira y scucha nos Libertador (RIP), mi tabata bisa mi tata cu un dia mi lo ta ariba escenario mescos cu Betico. Mi tabata un Lider di Bario pa nos líder honorario Sr. Nelson Orlando Oduber pa varios aña.
Na 2009 mi a tuma e decision di acerca Sr. Nelson Oduber pa mi postula mi mes como candidato, na unda mi a haña e mandato di nos Lider e tempo ey y te dia di awe ainda mi ta ariba lista y cu e mes un vision desde chikito pa lucha na bienestar di nos comunidad cu prioridad na nos hobennan y grandinan ariba tereno social, economico, estudio, cultura y deporte. Mi deseo di mas grandi ta pa trece e union y siguridad bek den e pueblo, y sigi lucha pa defende e derecho di nos conciudadanonan cu honestidad y transparencia. Duna MEP bo confiansa, pasobra dunando MEP bo confiansa bo ta sinti e aire di libertad, siguridad, proteccion y confiansa. BIBA MEP!


text:
DEN HAAG/Hulanda – Miembro di Parlamento di Sint Maarten, Patrick Illidge, ta risibí kompensashon di gastu di biahe, pero no ta presente na e konferensha di IPKO. Esaki ta e
Tag "Ronald van Raak"
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
DEN HAAG/ Hulanda – Ronald van Raak ke evitá pa e parlamentario di Sint Maarten, Parick Illidge, partisipá den reunion interparlamentario di Reino na Den Haag. Sigun e miembro di


text:
Cookies ta filenan chikito cu ta wordo warda riba bo computer ora bo bishita un website. Di e manera ey ta posibel pa reconoce bo computer na momento di bo bishita.
Cua cookies Rijksoverheid.nl ta usa?
Cookies pa estadistica y analisis
Rijksoverheid.nl ta hasi uso di cookies pa mantene estadisticanan riba e website y pa analisa con bishitantenan ta hasi uso di e website. E informacion aki ta yuda nos pa drecha e website. E asina yama “analytic cookies” tin un number (unico). Nan no ta contene datonan personal. Rijksoverheid.nl no por hasi uso di e cookiesnan aki pa reconoce abo personalmente. Tampoco por hasi uso di e cookiesnan pa reconoce abo riba otro website. No ta hasi uso di e datonan cu ta anonimo cu a colecciona pa otro meta cu ta mehoracion di e website y no lo duna e datonan na cualkier otro organisacion.
- Cookie toestemmingvoorcookies: ta memorisa e permit pa hasi uso di cookies y ta percura pa e balki cu e teksto ‘cookie’ no aparece mas.
- Cookie_pk_id: pa registracion di estadisticanan ta dicidi si un bishitante ta nobo of si el a bishita e website prome.
- Cookie _pk_ses: pa registracion di estadsticanan ta yuda stipula cua paginanan a wordo bishita.
- Cookie _pk_ref : ta yuda stipula for di cua website rijksoverheid.nl a wordo bishita pa registracion di estadisticanan.
- Cookie surveyvisittime: ta yuda stipula, pa estadistica, con largo e bishita tabata riba e pagina Rijksoverheid.nl
- Cookie surveystatus: ta corda e participacion online di e encuesta riba Rijksoverheid.nl
Cookie pa formulario
E formularionan riba Rijksoverheid.nl y Government.nl ta usa un cookie cu ta necesario pa e despacho corecto di un formulario.
Cookie form_map_id: ta corda e balornan yena den e formulario te ora cu e formulario wordo manda. Na cabamento di e bishita automaticamente e ta wordo elimina.
Cookies pa servicio di abonadonan
Abonadonan di Rijksoverheid.nl y Government.nl ta usa cookies pa laga e proceso di abona cana corectamente. Tin 2 tipo di cookies:
- Cookie _rijksoverheid_session: ta percura pa e proteccion y wardamento di e estado durante di e inscripcion, cambio y na momento cu un persona ta meld cu e no kier ta inscribi mas. Na cabamento di e bishita di Rijksoverheid.nl automaticamente e cookie ta wordo elimina.
- Cookie _persberichten_session: ta registra si bo kier inscribi of no pa ricibi comunicado di prensa. Na cabamento di e bishita automaticamente e cookie ta wordo elimina.
No ricibi cookies
Bo no kier ricibi cookies mas? E ora ey bo por adapta bo internetbrowser. E website aboutcookies.org ta duna informacion di e browsernan di mas usa.


text:
Riba un prome di juli, pero 45 aña pasa, a funda Sindicato di Maestro di Aruba, SIMAR. E hecho cu e sindicato ta celebra awe tanto aña di existencia, ta demostra su derecho di existencia, pa su miembronan y pa enseñansa en general riba nos isla. “Mi ta masha orguyoso di nan y ta den contacto constantemente cu e sindicato. Mi ta considera nan un partner strategico den mi maneho diario”, asina Minister Michelle Hooyboer-Winklaar a enfatisa.
Aunke den un tempo cortico como Minister di Enseñansa, e mandatario a reuni un cantidad record di bes cu directiva di e sindicato. No solamente riba asuntonan di nan miembronan y posicion huridico di maestronan di scol, sino tambe riba maneho di enseñansa en general.
Siendo un di esunnan cu conoce e mundo di enseñansa den nan plant’i man, para dilanti klas tur dia y atendiendo cu studiantenan a base regular, e docente sin duda ta aporta na ideanan creativo pa por ehecuta un miho strategia den enseñansa.
Minister Michelle Hooyboer-Winklaar a determina su maneho basa riba resultado. E kier mira un aumento den cantidad di studiantenan cu ta bay over cu bon punto, e kier mira mas studiante alcansa educacion mas avansa, mas studiante regresa for di otro pais cu diploma den nan man, mas studiante scoge pa sigui studia en bes di drenta mercado laboral mucho jong y sin ta suficiente prepara.
“Pero pa logra tur e metanan aki, mi mester por conta riba e maestronan, pa hunto nos surpasa tur e obstaculonan cu te cu awor a stroba e studiante den su desaroyo. Mi ta masha contento cu SIMAR ta riba e mesun liña di pensamento cu mi, esta cu e studiante ta central den cualkier maneho y decision cu nos tuma”, asina Minister Michelle Hooyboer-Winklaar a enfatisa.
E ta felicita e directiva di SIMAR, nan miembronan y tur cu di un of otro manera a aporta cu awe e sindicato ta celebra 45 aña di existencia. E ta spera di por sigui conta cu nan sosten y apoyo pa hopi aña mas, pa bon di enseñansa general y desaroyo di nos studiantenan.


text: Diadomingo dia 8 di Juni The Chaz Modeling & Talent School lo bai tin un otro tremendo Fashion Show combina cu Shownan di Talento y Fantasia di trahe di banjo. Fashion show lo ta na encargo di Jaysanne Boutique situa na Pos Chiquito cu un bunita colleccion di trahe di banjo y panjanan casual/sport. Den evento aki tambe lo instala e representantenan pa cu e evento internacional Festival del Talento y de la Belleza internacional cu lo tuma lugar den luna di juli. E show aki lo start pa 5:00 pm den Club Caiquetio y lo bai ta bon anima pa nos MC Sandra Suarez. Tickets pa e show aki ta obtenibel serca tur modelonan y tambe na nos oficina na tel. 5841309 na balor di Awg. 15.00. Un show espectacular presenta pa e futuro embahadoranan di talento y beyeza na Aruba. Bini un y tur Bar y cushina lo ta bon surti. No perde e chance di presencia nos futuro artistanan den accion.


text:
Candidatanan di Miss Teen tabata invita pa siña Golf na Divi Links y despues a goza di un dushi lunch na Mulligans !
E candidatanan di Miss Teen Aruba tabata invita pa Divi Links y nan Golf Pro pa asina haña un curso di Golf y tambe nan tabata invita pa un dushi lunch na Mulligans unda nan a saboria nan famoso pizzanan .
E candidatanan a pasa ratonan masha agradabel y a siña con pa hunga Golf . Danki na e team di Divi Links pa un dia placentero y sigur na Thabita Fecunda pa e bunita hospitalidad .
Aki por aprecia con dushi nos candidatanan a pasa ! Pendiente pa e gran final dia 12 di July den Cas di Cultura.
Candidatanan di Miss Teen tabata invita pa siña Golf na Divi Links
Candidatanan di Miss Teen tabata invita pa siña Golf na Divi Links y despues a goza di un dushi lunch na Mulligans !


text:
E TOREN DI VIGILANCIA AUGUSTUS 2014
Dios Ta Interesa den Bo?
Si Dios ta interesa den bo, con e ta mustra bo esey?
Dios Ta Corda Riba Bo?
E Dios Todopoderoso ta realmente interesa den bo?
Dios Su Bista Ta Riba Bo
Dicon E ta ser yama “un Dios cu ta mira”?
Dios Ta Compronde Bo
Ora Dios wak den bo curason, e ta mira mas aya di bo fayonan.
Dios Ta Consola Bo
Kico si bo ta sinti cu bo problemanan ta mustra mucho mas chikito compara cu e miyones di hende cu ta confronta problemanan serio?
Dios Ta Invita Bo pa Hala Cerca Dje
Kico si bo ta kere den Dios pero ta sinti cu e ta leu di bo?
Mi Tabata Bringa Mi Mes Guera Contra Violencia y Inhusticia
Antoine Touma tabata habil den kung fu, pero e scritura na 1 Timoteo 4:8 a cambi’e.
“Por Fabor, Scucha e Soño Aki”
Awe famianan di crianza por siña un bon les for di Jozef su famia complica.
Ken A Traha Dios?
E idea cu semper Dios a existi ta bay contra tur sentido di logica?
Pregunta Cu Bijbel Ta Contesta
Ta posibel cu algun religion no ta bin di e Dios berdadero?


text:
Budismo
Búdismo (Pali/Sanskrit: बौद्ध धर्म Buddha Dharma) ta un religión i filosofia enkompasando e variedat di tradishonnan, kerementunan i práktikonan di e siñamentunan di Siddhartha Gautama, komunmente konosí komo Buddha (Pāli/Sanskrit "esun lantá"). E buda a biba i duna lès den e parti nort-ost di e subkontinente di India pa un periodo entre e siglonan 6 i BCE. E ta konosi entre budistanan manera un siñadó spiritual lantá, ku a kompartí su ideanan pa yuda hende komun pa kaba ku sufrimentu (of dukkha), yega na e estado di nirvana, i asina skapa loke ta wòrdu mirá komo un siklo di sufrimentu por medio di un nansementu di nobo.


text:
2009-04-20 Noche de Informashon Referendum organisa dor Securitas/Impacto
Noche de Informashon Referendum organisa dor Securitas/Impacto
Djasabra e Empresanan Securitas Antia I Impacto a organisá un anochi di informashon pa su empleadonan riba Referèndem di dia 15 di mei proksimo. E dos kompanianan huntu tin alrededor di 800 empleadonan.
Den su introdukshon direktor general sr. Guido Kibbelaar a splika ku Securitas ni Impacto nunka a mete ku polítika òf gobièrnu. Pero ku e referèndem ta di suma importansia pa futuro di nos pais Kòrsou I nos siudadano nan. A hasi polítika di e referèndem aki pero ku no ta un elekshon pa un persona, coalishon, partido blou bèrdè gel òf oraño nos ta bai vota. Ta pa e motibu aki e kompanianan aki e organisá e nochi di informashon si no sin duda e tambe lo a bai vota no.
Meta di e anochi tabata pa duna tur personal I famianan informashon ophetivo. Lástimamente último ora sr. Terry Hernandez ku a komprometé su mes pa bini duna informashon na tur empleadonan di Securitas I Impacto pa dikon vota No a kanselá su presensia.
Tòch e nochi di informashon aki tabata un eksito enorme. Ta tin hopi pregunta di públiko di ki e pakete ku a negoshá ku Hulanda ta kome i bebe. Ki ta nifiká si nos vota no i ki e konsekuensianan ta pa Kòrsou si nos vota no i pa nos mes ku nos famianan.
Sr. Geomaly Martis di SOAB i sr. Etienne YS a splika e públiko na plaka chikí con henter e proseso di negosiashonnan a kana i tur bentaha i desbentaha di Si ku No. Te asta riba pregunta di públiko sr. Ys a splika eksakto ku nòmbernan konkreto ken e yu di Kòrsou nan i Antiyano nan lo ta bai ta ku lo tuma asiento den e supervisory board di 6 persona. sr. Orlando Cuales kual tabata e moradador a logra pa ta tin un bon diskushon te asta fuerte entre e públiko ku panelista nan.
Pa motibu di e gran eksito di e nochi di informashon aki gerente di Securitas i Impacto a disidí pa organisá un charla mas kual lo tuma lugá djasabra 25 di Aprel próhimo den kura di ofisina na Scharlooweg 19. Orario ta di 06 or eksakto te ku 8 or. Tur empleado ku famia ta invitá pa bin tuma informashon i hasi pregunta na e pènel òf partisipá den e diskushon. Gerente di Securitas i Impacto lo hasi su maksimo esfuerso pa haña hende di opshon no ku por duna informashon konkreto riba opshon No I nan punto di bista di e negosiashonnan.
Na fin di e diskushonnan sr. Kibbelaar a súplika tur hende i su empleadonan pa bai vota dia 15 di mei. Ta un derechi fundamental ku nos tin i ku tur hende tin ku vota sigun nan konsenshi no keda sin vota pasobra outomátikamente bo lo ta votando pa no.


text:
Parlamentario mr. Xiomara Ruiz-Maduro:
Mester bin un Koninklijk Besluit (KB) pa indica cual decicion e Gobierno di Reino ta tuma
Awor cu e noticia a bira conoci cu Gobernador no a firma e Presupuesto 2014 tin hopi confucion y pregunta ta ser haci a base di cual ley y pa ki motibo Gobernador por keda sin firma un ley cu a keda aproba den Parlamento di Aruba. E contestanan aki nos por hayanan den articulo 21 di e Ley di Reglamento di Gobernador di Aruba. For di e articulo aki ta bira bisto cu ta mal gobernacion ta e motibo pa cual nos Gobernador ta keda sin firma e Presupuesto 2014. Pronto mester bin un Koninklijk Besluit (KB) pa indica cual decicion e Gobierno di Reino ta tuma.
Gobernador di Aruba ta eherce dos funcion, e ta representa nos Rey como esun na cabes di e Gobierno di Aruba y banda di esaki e ta representante di Gobierno di Reino na Aruba. Den representacion di Gobierno di Reino, Gobernador a base di articulo 21 di Reglamento di Gobernador di Aruba tin e derecho pa keda sin firma e leynan of decreto (landsbesluiten) cu na su parecer sea ta bay contra nos Statuut, un Ley internacional, un Ley of otro decicionnan di Reino of contra e interesnan cu nan mantencion y garantia ta asunto di Reino. Den e cuadro aki mester menciona cu segun articulo 43 inciso 2 di Statuut, Reino ta para garantia pa derecho, libertadnan, seguridad di derecho y pa bon gobernacion. Si nos tene na cuenta kiko ta pasando na Aruba na man di Gabinete Eman no ta keda nos otro pa conclui, cu Gobernador no a firma e Presupuesto 2014 pa motibo cu na su parecer tin mal gobernacion tumando lugar y Reino mester actua contra esaki.
Segun articulo 21 di e Reglamento di Gobernador, e decicion di Gobernador pa no firma Presupuesto 2014 ta wordo manda pa nos Rey cu ta na cabes di e Gobierno di Reino. Sigientemente Raad van State di Reino lo duna su conseho riba e decicion aki y via un Koninklijk Besluit (KB) (Decreto di Rey) lo indica cual decicion e Gobierno di Reino ta tuma. E decicion por ta cu ta pidi Gobernador pa toch firma e Presupuesto 2014 of por medio di e KB aki ta duna Gobernador instruccion (aanwijzing) kiko pa haci pa drecha e situacion di mal gobernacion. Dado caso cu e Conseho di Minister di Reino yega na e conclucion cu e Presupuesto 2014 no ta bon, e ora a base di articulo 50 di Statuut nan por pidi Rey pa destrui e ley aki. Un scenario sigur penoso ya cu ta muestra cu ni Gabinete Eman, ni Parlamento di Aruba a haci nan trabou na drechi.
Mester remarca cu na nos conocemento nunca antes den e historia di nos Pais nos Gobernador a aplica articulo 21 pa keda sin firma un presupuesto di un Gobierno di Aruba. Esaki ta algo penoso y sigur un berguensa pa cara di nos Pais den Reino. Ta di ta lamenta e hecho cu nos Minister President Eman no ta sali enfrenta e Pueblo y brinda e informacion aki y ta laga tur hende den suspenso di kiko a pasa y kiko lo pasa cu nos Pais. Pero mas lamentabel ta e hecho cu e mal maneho financiero di Gabinete Eman den apenas 4 aña ta hiba nos Pais te na e extremo cu Gobernador den representacion di Gobierno di Reino ta nenga di firma Presupuesto 2014 aproba pa e mayoria den Parlamento di Aruba.


text:
Dialuna ultimo, despues di mas di 4 luna cu e reunion a ser pidi, porfin Parlamento por a trata e protocol di cooperacion entre Aruba y Hulanda. Gabinete Eman sin consulta cu Parlamento a firma un protocol cu Hulanda pa cooperacion riba diferente area na beneficio di comercio Hulandes y e islanan di Bonaire, Saba y St Eustacius (BES). Pa Aruba mes, e protocol aki no tin ningun beneficio.
E protocol a wordo traha riba peticion di Gobierno di Aruba pa asina duna un empuhe nobo na cooperacion den Reino, na unda e enfasis ta pa yega na un cooperacion structural riba e tereno di comercio. Den e cooperacion aki lo haci uzo di Aruba su posicion geografico strategico pa facilita e acceso di companianan Hulandes na e mercado di Sur y Latino America. Vice versa, e companianan di Sur y Latino America tambe por haci uzo di Aruba como ‘springplank’ pa facilita nan entrada riba e mercado Hulandes y Europeo. E protocol no ta tene na cuenta e comercio di Aruba, pasobra esaki no ta wordo considera di significancia pa Hulanda segun e Minister Hulandes Donner den e rapport De Toekomst van het Koninkrijk, cual por cierto ta e mesun rapport cu a sirbi di guia pa traha e protocol di cooperacion aki.
Pa facilita e cooperacion, Hulanda lo pidi Comision Europeo pa yuda Aruba set up un Europahuis na Aruba y lo studia e posibilidad con Aruba y e otro paisnan den Reino por yega na fondonan Europeo. Aruba di su banda mester cumpli cu algun condicionnan, manera por ehempel, traha riba e renobacion den gobernacion teniendo na cuenta e rapport di WODC. Aruba tambe mester bay coopera mas profundo cu Hulanda na beneficio di e islanan BES riba e tereno di cuido, policial, medio ambiente, Douane, aviacion, maritimo etc. Como recompensa pa yuda Hulanda cumpli cu su responsabilidad pa e bienestar di e islanan BES, un comision lo evalua bou di cual condicion lo por refinancia e debe nacional di Aruba cu a surpasa 3 biyon, na interesnan mas faborabel.
Pues e protocol firma entre Aruba y Hulanda ta mas dirigi na yuda e interesnan comercial di companianan Hulandes y na soluciona e problemanan cu Hulanda tin cu e islanan BES. Pa Aruba, e unico beneficio cu por tin ta e refinanciamento di nos debe nacional na un interes mas abou. Pero como cu refinanciamento di debe no ta soluciona e debe di e Pais aki y como cu ainda nos no sa bou di cual condicionnan nos debenan lo wordo refinancia, nos no por papia di beneficio. Vooral si nos tene na cuenta cu na Hulanda mes nan mester baha gasto y debe pa asina nan por cumpli cu e normanan Europeo, nos por premira caba cu e condicionnan cu lo pone pa Aruba no lo ta beneficioso pa nos Pais. Asina nos por conclui, cu Gabinete Eman ta bogando pa un cooperacion den Reino sin beneficio algun pa Aruba.


text:
Parlamentario Donny Rasmijn a representa Parlamento di Aruba durante di e conferencia di energia alternativo “Durable Energy Conference” na pais ruman Corsou siman pasa. E conferencia tabata tin diferente oradornan di caliber cu tin hopi experiencia
den e ramo aki. Minister President di Corsou, Dr. Gerrit Schotte a habri e conferencia unda cu el a expresa e cambionan drastico cu e ta haciendo pa asina reduci consumo di energia na su pais y tambe introduci energia alternativo mas rapido cu ta posibel. Por ehempel, invoerrechten riba solar panel y wind turbines a wordo elimina. Door di introduci e net mete ring sistema, e compania di utilidad ta paga 22 cent pa kwh na cada doño di cas y 24 cent pa KWh na companianan cu ta produci nan mesun oriented. E maximo cu cada cas por produci ta 10 KWh mientras pa cada compania e ta 1 MW. Tin un Wind Turbine Park di 30 MW tambe na caminda y un Waste to Energy Plant di 10 MW. En total actualmente Corsou tin 1 MW di coriente cu ta wordo produci door di Solar Panel y tin 7 MW mas pendiente. Artefactonan electronico cu ta inverter, manera airco, microwave y frigidaire tin 0% di invoerrechten. Luznan LED tambe no tin invoerrechten. “E accionnan aki di gobierno di Corsou ta hopi agresivo pero ta comprendibel pakico tin asina hopi urgencia. Pais Corsou ta produciendo un parti grandi di nan energia na un manera masha costoso mes cu ta usa Diesel pa genera coriente”, Rasmijn ta expresa. Actualmente nan a reduci e cantidad di plantanan di Diesel cu 22 MW. “Ta pa es motibo ey e pais por duna asina hopi incentivo pa tur hende produci energia y bende cu e compania di utilidad”. Na Aruba e situacion ta otro pasobra nos no ta depende di un planta di Diesel manera esun cu Corsou pasobra nos por depende riba e plantanan na WEB cu ta funcionando na un manera eficiente. Ta pa entre otro e motibo ey nos coriente ta banda di 10 cent pa KWh mas barata cu na Corsou. Kiermen cu e gobierno di Corsou a dicidi pa tuma e reto y enbes di ta pagando un compania di afo hopi placa pa coriente, e ta paga su mesun ciudadanonan pa cada KWh cu nan produci. Durante di e conferencia Sr. Rasmijn a haya e oportunidad pa papia basta largo cu e Minister President di Corsou. Akinan el a puntra Sr. Schotte si el a cambia ley prome cu a aplica tur e cambionan aki y el a bisa cu nan a haci un acuerdo den Ministerraad y pronto lo nan haci e cambio den un presupuesto supletorio. “ Na Aruba mi persona y colega Bikker tin basta tempo ta busca un manera pa reduci e invoerrechten riba aparatonan electronico inverters. Keto bay nos no a logra pero durante di tratamento di presupuesto 2012, Parlamento di Aruba a aproba un Mocion unanimamente pa reduci e invoerrechten riba inverters y gobierno mester reduci su gastonan electronico cu por lo menos 25%. “Gobierno a presupuesta 17 miyon florin e aña aki pa paga gastonan di coriente mientras cu casi tur edifico di gobierno ta pasa cu airco cendi 24 ora pa dia 7 dia pa siman. Si Gobierno cuminsa cu un regla cu tur airco y luz di oficina mester wordo paga despues di ora di trabou, e gasto di reduccion di invoerrechten lo wordo cubri completamente cu e spaarmento aki”, Rasmijn ta expresa. Asina nos por wak cu Gobierno di Corsou, mescos cu esun di Aruba ta den full swing cu implementacion di energia alternativo pasobra nos sa cu ya caba energia ta hopi costoso y mayan e ta hasta bira impagabel pa nos pueblonan. “Pais Corsou a elimina invoerrechten riba ekiponan electronico “Inverters” caba! Y anos mester sigui mas pronto cu ta posibel”, Donny Rasmijn ta termina.